qundao/data-zh-poetry huggingface dataset:
十三砺十首
作者：郑思肖
朝代：宋

我有一卷书，仗之以为命。所言非奇辞，教人归于正。昭昭灵台间，生死明于镜。愿为大医王，普治众生病。穷阴有巨蛇，蜿蜒数千里。磨牙雨毒雾，闻其气者死。我心不回邪，纵毒徒为尔。终将飞剑去，一击化为水。哀哉大数乖，妖魔填虚空。劫雨坏世界，欲与大海通。群愚扪空走，夺命鬼手中。阴极集万恼，愿天生暖风。苍苍南山松，特立孤峰巅。身此至正气，性于太初前。流泉近灵物，鬼饮之亦仙。况抱长生宝，永荫娑婆天。大哉万物母，清净光薿薿。独尊而为帝，天地亦其子。我见我之身，弹指魔王死。欢喜独自笑，清风万万里。北荒腾黑阴，飞妖蚀汉日。阊阖九重门，老胡骑马入。万世熙明殿，一朝鞑靼窟。江南荒野间，月黑鬼兵出。嗟汝儿女曹，至蠢亦孔丑。面笑心摇摇，欲进乃却走。憨痴弄盲语，捧酒祝鬼寿。伤哉复伤哉，醒眼频搔首。偶背文明时，万事暗苍莽。诏汝一世人，父亡子焉往。良心油然生，千载垂清响。与道同周流，光明塞穹壤。王道一陵夷，风俗愈卑隘。至于读书者，见利直下拜。一或持高论，聚笑议为怪。谁其振木铎，与世开聋聩。夙生抱一诚，天亦莫能破。云胡白昼中，开眼而死坐。猛然风雨生，一叱万邪挫。卒使世上人，子孙未相贺。
十三砺十首·其一
作者：郑思肖
朝代：宋
体裁：古风

我有一卷书，仗之以为命。所言非奇辞，教人归于正。昭昭灵台间，生死明于镜。愿为大医王，普治众生病。
十三砺十首·其七
作者：郑思肖
朝代：宋
体裁：古风

嗟汝儿女曹，至蠢亦孔丑。面笑心摇摇，欲进乃却走。憨痴弄盲语，捧酒祝鬼寿。伤哉复伤哉，醒眼频搔首。
十三砺十首·其七
作者：郑思肖
朝代：宋

嗟汝儿女曹，至蠢亦孔丑。
面笑心摇摇，欲进乃却走。
憨痴弄盲语，捧酒祝鬼寿。
伤哉復伤哉，醒眼频搔首。
十三砺十首·其三
作者：郑思肖
朝代：宋
体裁：古风

哀哉大数乖，妖魔填虚空。劫雨坏世界，欲与大海通。群愚扪空走，夺命鬼手中。阴极集万恼，愿天生暖风。
十三砺十首·其九
作者：郑思肖
朝代：宋
体裁：古风

王道一陵夷，风俗愈卑隘。至于读书者，见利直下拜。一或持高论，聚笑议为怪。谁其振木铎，与世开聋聩。
十三砺十首·其二
作者：郑思肖
朝代：宋
体裁：古风

穷阴有巨蛇，蜿蜒数千里。磨牙雨毒雾，闻其气者死。我心不回邪，纵毒徒为尔。终将飞剑去，一击化为水。
十三砺十首·其五
作者：郑思肖
朝代：宋
体裁：古风

大哉万物母，清净光薿薿。独尊而为帝，天地亦其子。我见我之身，弹指魔王死。欢喜独自笑，清风万万里。
十三砺十首·其八
作者：郑思肖
朝代：宋
体裁：古风

偶背文明时，万事暗苍莽。诏汝一世人，父亡子焉往。良心油然生，千载垂清响。与道同周流，光明塞穹壤。
十三砺十首·其六
作者：郑思肖
朝代：宋
体裁：古风

北荒腾黑阴，飞妖蚀汉日。阊阖九重门，老胡骑马入。万世熙明殿，一朝鞑靼窟。江南荒野间，月黑鬼兵出。
十三砺十首·其十
作者：郑思肖
朝代：宋
体裁：古风

夙生抱一诚，天亦莫能破。云胡白昼中，开眼而死坐。猛然风雨生，一叱万邪挫。卒使世上人，子孙未相贺。
十三砺十首·其四
作者：郑思肖
朝代：宋
体裁：古风

苍苍南山松，特立孤峰巅。身此至正气，性于太初前。流泉近灵物，鬼饮之亦仙。况抱长生宝，永荫娑婆天。
十九砺
作者：郑思肖
朝代：宋
体裁：古风

暂尔下生来，落身命尘网。高明气常清，贫贱语亦响。双足风云行，一心山水想。何时了国事，方外适幽赏。
十二砺
作者：郑思肖
朝代：宋
体裁：七言律诗

攀断龙髯哭不回，鼎湖仙去下民灾。一身肉痛愁销骨，两脸颜枯瘦入腮。誓以匹夫纾国难，艰于乱世取人才。屡曾算至难谋处，裂破肺肝天地哀。
十五砺二首
作者：郑思肖
朝代：宋

国家今板荡，旧物一微丝。至苦说不得，长怀病似痴。人心危陷阱，天理过蓍龟。赖有二盟在，宁无吐气时。王畿三辅地，谁信捲风沙。南货北填市，北人南住家。乱招城聚虎，毒入土生蛇。说著未来事，战争宁有涯。
十五砺二首·其一
作者：郑思肖
朝代：宋
体裁：五言律诗

国家今板荡，旧物一微丝。至苦说不得，长怀病似痴。人心危陷阱，天理过蓍龟。赖有二盟在，宁无吐气时。
十五砺二首·其一
作者：郑思肖
朝代：宋

国家今板荡，旧物一微丝。
至苦说不得，长怀病似痴。
人心危陷阱，天理过蓍龟。
頼有二盟在，宁无吐气时。
十五砺二首·其二
作者：郑思肖
朝代：宋

王畿三辅地，谁信捲风沙。
南货北填市，北人南住家。
乱招城聚虎，毒入土生蛇。
说着未来事，战争宁有涯。
十五砺二首·其二
作者：郑思肖
朝代：宋
体裁：五言律诗

王畿三辅地，谁信捲风沙。南货北填市，北人南住家。乱招城聚虎，毒入土生蛇。说著未来事，战争宁有涯。
十八砺
作者：郑思肖
朝代：宋
体裁：古风

挺挺大丈夫，为世一准则。如何出处间，终始不明白。四皓本周人，多为汉一出。不终为周臣，身与道相失。仅安汉社稷，暗堕张良术。惟我则不然，一身无二适。纵别生圣人，亦当死深密。我出兴我朝，旧都建皇极。今力未能之，昼夜祷空碧。宣王车马来，一见死亦足。
十六砺
作者：郑思肖
朝代：宋

双眼荒荒不寐时，冥搜俊杰慕夷齐。
谶符铁券虏当灭，梦出玉清天亦低。
城裏月明闻虎过，人间夜久望鸡啼。
深怜举国巅崖底，谁构悬空万丈梯。
十六砺
作者：郑思肖
朝代：宋
体裁：七言律诗

双眼荒荒不寐时，冥搜俊杰慕夷齐。谶符铁券虏当灭，梦出玉清天亦低。城里月明闻虎过，人间夜久望鸡啼。深怜举国巅崖底，谁搆悬空万丈梯。
十四砺二首
作者：郑思肖
朝代：宋

法驾遥巡六载馀，农桑烟火顿萧疏。深山大泽精灵哭，赤县神州鸟兽居。天下黄金归朔漠，南中白骨蔽郊墟。漳泉数郡屡反正，剩有忠臣野史书。六合漫空一网罗，驱徭椎剥极烦苛。星辰错乱历无准，天地阴寒气不和。汉室公卿周勃少，河梁朋友李陵多。蹴然发叹悲风过，渺渺吴淞捲白波。
十四砺二首·其一
作者：郑思肖
朝代：宋

法驾遥巡六载余，农桑烟火顿萧疏。
深山大泽精灵哭，赤县神州鸟兽居。
天下黄金归朔漠，南中白骨蔽郊墟。
漳泉数郡屡反正，剩有忠臣野史书。
十四砺二首·其一
作者：郑思肖
朝代：宋
体裁：七言律诗

法驾遥巡六载馀，农桑烟火顿萧疏。深山大泽精灵哭，赤县神州鸟兽居。天下黄金归朔漠，南中白骨蔽郊墟。漳泉数郡屡反正，剩有忠臣野史书。
十四砺二首·其二
作者：郑思肖
朝代：宋
体裁：七言律诗

六合漫空一网罗，驱徭椎剥极烦苛。星辰错乱历无准，天地阴寒气不和。汉室公卿周勃少，河梁朋友李陵多。蹴然发叹悲风过，渺渺吴淞捲白波。
十砺
作者：郑思肖
朝代：宋
体裁：古风

屏气处逆阱，衡虑画奇谋。指日誓血语，高空开青愁。决志揭大法，一洗天地羞。永使臣子辈，耻列伪逆俦。美俗薰古德，至治昭皇猷。一统万万世，海宇咸蒙休。
十砺
作者：郑思肖
朝代：宋

屏气处逆阱，衡虑画奇谋。
指日誓血语，高空开青愁。
决志揭大法，一洗天地羞。
永使臣子辈，耻列僞逆俦。
美俗熏古德，至治昭皇猷。
一统万万世，海宇咸蒙休。
南山老松
作者：郑思肖
朝代：宋

凌空独立挺精神，节操森森骨不尘。半夜波涛惊鹤梦，几番风雨护龙身。心贞宁受岁寒变，气老常涵古意新。终见取为梁栋去，紫烟空锁碧磷？。
南山老松
作者：郑思肖
朝代：宋
体裁：七言律诗

凌空独立挺精神，节操森森骨不尘。半夜波涛惊鹤梦，几番风雨护龙身。心贞宁受岁寒变，气老常涵古意新。终见取为梁栋去，紫烟空锁碧磷�。
南山老松
作者：郑思肖
朝代：宋

凌空独立挺精神，节操森森骨不尘。
半夜波涛惊鹤梦，几番风雨护龙身。
心贞宁受岁寒变，气老常涵古意新。
终见取为梁栋去，紫烟空锁碧磷𥒘。
南望
作者：郑思肖
朝代：宋
体裁：七言绝句

南阳遥望见舂陵，残雪初消霁日升。郁郁葱葱有佳气，汉家天子必中兴。
南望
作者：郑思肖
朝代：宋

南阳遥望见舂陵，残雪初消霁日升。
鬰鬰葱葱有佳气，汉家天子必中兴。
南柯蚁梦图
作者：郑思肖
朝代：宋
体裁：七言绝句

忘了堂堂六尺身，鬼花生艳幻微春。绝怜蚁窟无分晓，迷尽古今多少人。
南柯蚁梦图
作者：郑思肖
朝代：宋

忘了堂堂六尺身，鬼花生艷幻微春。
绝怜蚁窟无分晓，迷尽古今多少人。
卞和泣玉图
作者：郑思肖
朝代：宋

大璞中函天地情，卞和抱出愈分明。一番刖足一番哭，哭杀世人无眼晴。
卞和泣玉图
作者：郑思肖
朝代：宋
体裁：七言绝句

大璞中函天地精，卞和抱出愈分明。一番刖足一番哭，哭杀世人无眼睛。
卢仝煎茶图
作者：郑思肖
朝代：宋

月团片片吐苍烟，破帽笼头手自煎。
七椀不妨都吃了，恣开笑口駡群仙。
卢仝煎茶图
作者：郑思肖
朝代：宋

月团片片吐苍烟，破帽笼头手自煎。七椀不妨都吃了，恣开笑口骂群仙。
卢仝煎茶图
作者：郑思肖
朝代：宋
体裁：七言绝句

月团片片吐苍烟，破帽笼头手自煎。七碗不妨都吃了，恣开笑口骂群仙。
即事
作者：郑思肖
朝代：宋
体裁：七言绝句

旅琐曾听月下猿，至今触事即愁端。北风昨夜无情甚，又作冬来一信寒。
即事
作者：郑思肖
朝代：宋
体裁：七言律诗

河朔杯多席莫逃，碧筒制酒饮儿曹。雨馀地润南风爽，秋近宵凉北斗高。月下梦归吴苑路，天涯心绕浙江皋。灵均仙后无人怨，谁肯明时赋续骚。
即事
作者：郑思肖
朝代：宋

河朔杯多席莫逃，碧筩制酒饮儿曹。
雨余地润南风爽，秋近宵凉北斗高。
月下梦归吴苑路，天涯心绕浙江皋。
灵均仙后无人怨，谁肯明时赋续骚。
即事八首
作者：郑思肖
朝代：宋

举头云苍莽，何以喻吾怀。白眼世无偶，青天路可阶。湘兰终恋楚，吴橘不踰淮。龙卧未雷雨，池塘空沸蛙。栖迟破屋下，书史自徜徉。道不嫌清苦，人皆笑独狂。晚花亏雨露，老树惯风霜。莫望阖门北，愁云天外长。一说乾坤事，无愁鬓亦斑。心飞空阔外，身堕乱离间。日落经何国，归云识故山。凭谁扣冥漠，天道几时还。徉狂全性命，守死混樵渔。道否怀才老，心高涉世疏。掌中筹地理，灯下论兵书。愧我非诸葛，何人顾草庐。山川不可望，荒草苦何深。故国英雄泪，终身父母心。清池函瑩玉，落日堕圆金。休问愁多少，芳年雪上簪。薰风吹不透，热恼苦无涯。时异生深恨，云飞动壮怀。醉谈天下事，清坐月中阶。此意有谁解，儿童自听蛙。大地尽戎马，皇皇奚所之。此身犹梦里，无处问天涯。鸟影惊飞弹，蝉声避过旗。愿言仍旧贯，生死太平时。独闭衡门坐，无言意极长。赤心怀赵日，绿鬓染吴霜。火正当阳地，风来自午方。连宵验天象，心宿炳明堂。
即事八首·其一
作者：郑思肖
朝代：宋
体裁：五言律诗

举头云苍莽，何以喻吾怀。白眼世无偶，青天路可阶。湘兰终恋楚，吴橘不踰淮。龙卧未雷雨，池塘空沸蛙。
即事八首·其七
作者：郑思肖
朝代：宋

大地尽戎马，皇皇奚所之。
此身犹梦裏，无处问天涯。
鸟影惊飞弹，蝉声避过旗。
愿言仍旧贯，生死太平时。
即事八首·其七
作者：郑思肖
朝代：宋
体裁：五言律诗

大地尽戎马，皇皇奚所之。此身犹梦里，无处问天涯。鸟影惊飞弹，蝉声避过旗。愿言仍旧贯，生死太平时。
即事八首·其三
作者：郑思肖
朝代：宋
体裁：五言律诗

一说乾坤事，无愁鬓亦斑。心飞空阔外，身堕乱离间。日落经何国，归云识故山。凭谁扣冥漠，天道几时还。
即事八首·其三
作者：郑思肖
朝代：宋

一说干坤事，无愁鬓亦斑。
心飞空阔外，身堕乱离间。
日落经何国，归云识故山。
凭谁扣冥漠，天道几时还。
即事八首·其二
作者：郑思肖
朝代：宋
体裁：五言律诗

栖迟破屋下，书史自徜徉。道不嫌清苦，人皆笑独狂。晚花亏雨露，老树惯风霜。莫望阖门北，愁云天外长。
即事八首·其五
作者：郑思肖
朝代：宋

山川不可望，荒草苦何深。故国英雄泪，终身父母心。清池函瑩玉，落日堕圆金。休问愁多少，芳年雪上簪。
即事八首·其五
作者：郑思肖
朝代：宋
体裁：五言律诗

山川不可望，荒草苦何深。故国英雄泪，终身父母心。清池函莹玉，落日堕圆金。休问愁多少，芳年雪上簪。
即事八首·其八
作者：郑思肖
朝代：宋
体裁：五言律诗

独闭衡门坐，无言意极长。赤心怀赵日，绿鬓染吴霜。火正当阳地，风来自午方。连宵验天象，心宿炳明堂。
即事八首·其六
作者：郑思肖
朝代：宋

熏风吹不透，热恼苦无涯。
时异生深恨，云飞动壮怀。
醉谈天下事，清坐月中阶。
此意有谁解，儿童自听蛙。
即事八首·其六
作者：郑思肖
朝代：宋
体裁：五言律诗

薰风吹不透，热恼苦无涯。时异生深恨，云飞动壮怀。醉谈天下事，清坐月中阶。此意有谁解，儿童自听蛙。
即事八首·其四
作者：郑思肖
朝代：宋
体裁：五言律诗

徉狂全性命，守死混樵渔。道否怀才老，心高涉世疏。掌中筹地理，灯下论兵书。愧我非诸葛，何人顾草庐。
古时
作者：郑思肖
朝代：宋
体裁：七言律诗

古时明月碧霄间，曾照鸾舆幸蜀还。御座乍空三殿远，朝仪暂歇六更闲。马屯腥雾彤墀坏，莺哭冤春玉户关。苦是年年归旧燕，绕檐偷语问龙颜。
古时
作者：郑思肖
朝代：宋

古时明月碧霄间，曾照鸾舆幸蜀还。
御座乍空三殿远，朝仪暂歇六更闲。
马屯腥雾彤墀坏，鶑哭冤春玉户关。
苦是年年归旧燕，绕檐偷语问龙颜。
古诗三首
作者：郑思肖
朝代：宋

笔田不丰年，百巧皆画饼。宿火潜永耀，奚慕脱囊颖。汲古饮玄味，至妙终身领。虚怀抱空明，爽语吐清泠。不将白日身，浪走红尘影。何当踏云飞，始信骅骝猛。醉歌京华春，行迈心摇摇。孤云未致雨，随风南北飘。王国天地极，斡运四海遥。城中百万户，飞檐插紫霄。倾金买谀噱，仰面气宇骄。不重读书人，研苦坐寂寥。我欲封绿章，天门高岧峣。岂抱浩然气，长年而渔樵。苍苍碧玉盘，乌兔东西跳。一气母群儿，各弄性情妙。雷动蛰龙飞，天老哀猿吊。俯首问洪濛，万古一长啸。
古诗三首·其一
作者：郑思肖
朝代：宋

笔田不丰年，百巧皆画餠。
宿火潜永耀，奚慕脱囊颖。
汲古饮玄味，至妙终身领。
虚怀抱空明，爽语吐清泠。
不将白日身，浪走红尘影。
何当踏云飞，始信骅骝猛。
古诗三首·其一
作者：郑思肖
朝代：宋
体裁：古风

笔田不丰年，百巧皆画饼。宿火潜永耀，奚慕脱囊颖。汲古饮玄味，至妙终身领。虚怀抱空明，爽语吐清泠。不将白日身，浪走红尘影。何当踏云飞，始信骅骝猛。
古诗三首·其三
作者：郑思肖
朝代：宋

苍苍碧玉盘，乌兔东西趒。
一气母群儿，各弄性情妙。
雷动蛰龙飞，天老哀猿弔。
俯首问洪蒙，万古一长啸。
古诗三首·其三
作者：郑思肖
朝代：宋
体裁：古风

苍苍碧玉盘，乌兔东西跳。一气母群儿，各弄性情妙。雷动蛰龙飞，天老哀猿吊。俯首问洪濛，万古一长啸。
古诗三首·其二
作者：郑思肖
朝代：宋
体裁：古风

醉歌京华春，行迈心摇摇。孤云未致雨，随风南北飘。王国天地极，斡运四海遥。城中百万户，飞檐插紫霄。倾金买谀噱，仰面气宇骄。不重读书人，研苦坐寂寥。我欲封绿章，天门高岧峣。岂抱浩然气，长年而渔樵。
句
作者：郑思肖
朝代：宋
体裁：句

不知今日月，但梦宋山川。
句
作者：郑思肖
朝代：宋
体裁：句

此世但除君父外，不曾别受一人恩。禦寒不藉水为命，去国自同金铸心。
叶公画龙图
作者：郑思肖
朝代：宋
体裁：七言绝句

神物难传变化时，叶公眼外泄天机。一从亲见真头角，满手风云雷电飞。
司马相如题柱图
作者：郑思肖
朝代：宋
体裁：七言绝句

初上升仙何慷慨，重来衣锦颇从容。男儿意气当如此，透过禹门方是龙。
司马相如题柱图
作者：郑思肖
朝代：宋

初上昇仙何慷慨，重来衣锦颇从容。
男儿意气当如此，透过禹门方是龙。
吊扬州琼花
作者：郑思肖
朝代：宋
体裁：七言律诗

南土新飞劫火灰，琼仙恋国暗惊猜。定应摄向天宫种，不忍陷于胡地开。花死青春禽鸟哭，城埋黑气鬼神哀。一朝枯蘖变高树，传得欢声沸似雷。
同
作者：郑思肖
朝代：宋
体裁：五言律诗

一刻积一日，因循忽七年。孰云天道迩，不鉴下民冤。海陆频征战，城池尽变迁。吾君幸何地，数祷紫微垣。
后雪歌
作者：郑思肖
朝代：宋

不知今日是何年，忽然生白照无边。全体瑩净妙无象，还我太极未分前。开口大笑说不得，一日一夜独自颠。与君同此光明域，有辞难铸玄中玄。醉吐大语吞六合，前古朽言无光鲜。浩然之气开虚空，举头渺渺皆青天。
后雪歌
作者：郑思肖
朝代：宋
体裁：古风

不知今日是何年，忽然生白照无边。全体莹净妙无象，还我太极未分前。开口大笑说不得，一日一夜独自颠。与君同此光明域，有辞难铸玄中玄。醉吐大语吞六合，前古朽言无光鲜。浩然之气开虚空，举头渺渺皆青天。
后雪歌
作者：郑思肖
朝代：宋

不知今日是何年，忽然生白照无边。
全体莹凈妙无象，还我太极未分前。
开口大笑说不得，一日一夜独自颠。
与君同此光明域，有辞难铸玄中玄。
醉吐大语吞六合，前古朽言无光鲜。
浩然之气开虚空，举头渺渺皆青天。
吕望垂钓图
作者：郑思肖
朝代：宋
体裁：七言绝句

八十翁翁心尚孩，渭滨痴坐弄徘徊。当初若是逃名者，谁要文王上钓来。
吕洞宾卖墨图
作者：郑思肖
朝代：宋
体裁：七言绝句

链就玄玄一块金，朝磨暮写愈精神。先生此墨初无价，不识谁为买墨人。
听琴
作者：郑思肖
朝代：宋
体裁：五言律诗

洋洋盈耳间，一派水潺潺。意不随声尽，心应与物闲。宿云穿窦出，飞鸟御风还。却喜无人识，支颐看远山。
吴江垂虹雨后观荷
作者：郑思肖
朝代：宋
体裁：古风

睡龙瞪目开，射光冯夷宫。翻身弄变化，噀水湿洪濛。浪花捲寒雪，斜喷清泠风。雨歇龙归来，波心卧晴虹。净洗秋色出，霁景涵青空。烁烁锦炫昼，新绿妒娇红。湿香吹不飞，恋抱花心中。醉面仰天笑，月照三吴东。
吴江垂虹雨后观荷
作者：郑思肖
朝代：宋

睡龙瞪目开，射光冯夷宫。
翻身弄变化，噀水湿洪蒙。
浪花捲寒雪，斜喷清泠风。
雨歇龙归来，波心卧晴虹。
凈洗秋色出，霁景涵青空。
烁烁锦炫昼，新绿妬娇红。
湿香吹不飞，恋抱花心中。
醉面仰天笑，月照三吴东。
吴隐之饮贪泉图
作者：郑思肖
朝代：宋
体裁：七言绝句

外物终难换肺肠，隐之清介顿生狂。便教饮尽贪泉水，只觉通身白雪香。
吴隠之饮贪泉图
作者：郑思肖
朝代：宋

外物终难换肺肠，隠之清介顿生狂。
便教饮尽贪泉水，只觉通身白雪香。
周亚夫细柳营图
作者：郑思肖
朝代：宋
体裁：七言绝句

细柳营中作略殊，宁容直入骤先驱。不因一见入门诀，文帝何曾识亚夫。
周处除三害图
作者：郑思肖
朝代：宋
体裁：七言绝句

一朝周处奋英豪，三害皆除岂惮劳。若是不能降自己，纵屠龙虎不为高。
和文丞相六歌
作者：郑思肖
朝代：宋

我忆三宫幸朔方，天颜皴黑鬓发黄。鬼风尖尖割肌肉，惊沙扑损龙衣裳。群黎命死北魔手，世界缺陷苦断肠。小臣翅短飞未得，望破痴眼愁更长。呜呼一歌兮哀以伤，白日无光天荒荒。我忆二王血泪垂，一丝正统悬颠危。士卒零落若霜叶，阵前将军今有谁。以舟为国大洋里，万死一生终安归。至痛无声叫不响，皇天皇天知不知。呜呼再歌兮歌孔悲，风雨骤至昼冥迷。我忆我父在日时，叱我痴钝无天姿。旦旦灌溉仁义泽，灵台豁然开光辉。夙劫孤露命浊世，王事鞅掌生无期。一忆父母教我语，逃罪无地死亦迟。呜呼三歌兮泪淋漓，君父不在倚赖谁。我忆母氏兮圣善，劳苦家事手生茧。母后父死十五年，教我育我恩不浅。我虽贫拙志不屈，清气棱棱秋瑩骨。至今一粟一缕丝，皆是父母流传物。呜呼四歌兮痛恻恻，皇天后土无终极。我所思兮文丞相，英风凛凛照穹壤。失身匍匐草莽间，屡迫以死弥忠壮。虚空可变心不变，吐语铿然金石响。想公骨朽化为土，生树开花亦南向。呜呼五歌兮并悽怆，望公不见愁泱漭。我生我生何不辰，血泪化作妖花春。平生意气若风云，何苦戚戚悲呻吟。狂来一呼天地动，万物鼓荡俱精神。天上真火灭不得，灼烁大地生光明。呜呼六歌兮歌声清，海岳瑩洁日月新。
和文丞相六歌·其一
作者：郑思肖
朝代：宋
体裁：古风

我忆三宫幸朔方，天颜皴黑鬓发黄。鬼风尖尖割肌肉，惊沙扑损龙衣裳。群黎命死北魔手，世界缺陷苦断肠。小臣翅短飞未得，望破痴眼愁更长。呜呼一歌兮哀以伤，白日无光天荒荒。
和文丞相六歌·其一
作者：郑思肖
朝代：宋

我忆三宫幸朔方，天颜皴黑鬓髮黄。
鬼风尖尖割肌肉，惊沙扑损龙衣裳。
群黎命死北魔手，世界缺陷苦断肠。
小臣翅短飞未得，望破痴眼愁更长。
呜呼一歌兮哀以伤，白日无光天荒荒。
和文丞相六歌·其三
作者：郑思肖
朝代：宋
体裁：古风

我忆我父在日时，叱我痴钝无天姿。旦旦灌溉仁义泽，灵台豁然开光辉。夙劫孤露命浊世，王事鞅掌生无期。一忆父母教我语，逃罪无地死亦迟。呜呼三歌兮泪淋漓，君父不在倚赖谁。
和文丞相六歌·其三
作者：郑思肖
朝代：宋

我忆我父在日时，叱我痴钝无天姿。
旦旦灌溉仁义泽，灵台豁然开光辉。
夙劫孤露命浊世，王事鞅掌生无期。
一忆父母教我语，逃罪无地死亦迟。
呜呼三歌兮泪淋漓，君父不在倚頼谁。
和文丞相六歌·其二
作者：郑思肖
朝代：宋

我忆二王血泪垂，一丝正统悬颠危。
士卒零落若霜叶，阵前将军今有谁。
以舟为国大洋裏，万死一生终安归。
至痛无声叫不响，皇天皇天知不知。
呜呼再歌兮歌孔悲，风雨骤至昼冥迷。
和文丞相六歌·其二
作者：郑思肖
朝代：宋
体裁：古风

我忆二王血泪垂，一丝正统悬颠危。士卒零落若霜叶，阵前将军今有谁。以舟为国大洋里，万死一生终安归。至痛无声叫不响，皇天皇天知不知。呜呼再歌兮歌孔悲，风雨骤至昼冥迷。
和文丞相六歌·其五
作者：郑思肖
朝代：宋

我所思兮文丞相，英风凛凛照穹壤。
失身匍匐草莽间，屡迫以死弥忠壮。
虚空可变心不变，吐语铿然金石响。
想公骨朽化为土，生树开花亦南向。
呜呼五歌兮併悽怆，望公不见愁泱漭。
和文丞相六歌·其五
作者：郑思肖
朝代：宋
体裁：古风

我所思兮文丞相，英风凛凛照穹壤。失身匍匐草莽间，屡迫以死弥忠壮。虚空可变心不变，吐语铿然金石响。想公骨朽化为土，生树开花亦南向。呜呼五歌兮并悽怆，望公不见愁泱漭。
和文丞相六歌·其六
作者：郑思肖
朝代：宋

我生我生何不辰，血泪化作妖花春。平生意气若风云，何苦戚戚悲呻吟。狂来一呼天地动，万物鼓荡俱精神。天上真火灭不得，灼烁大地生光明。呜呼六歌兮歌声清，海岳瑩洁日月新。
和文丞相六歌·其六
作者：郑思肖
朝代：宋
体裁：古风

我生我生何不辰，血泪化作妖花春。平生意气若风云，何苦戚戚悲呻吟。狂来一呼天地动，万物鼓荡俱精神。天上真火灭不得，灼烁大地生光明。呜呼六歌兮歌声清，海岳莹洁日月新。
和文丞相六歌·其四
作者：郑思肖
朝代：宋

我忆母氏兮圣善，劳苦家事手生茧。母后父死十五年，教我育我恩不浅。我虽贫拙志不屈，清气棱棱秋瑩骨。至今一粟一缕丝，皆是父母流传物。呜呼四歌兮痛恻恻，皇天后土无终极。
和文丞相六歌·其四
作者：郑思肖
朝代：宋
体裁：古风

我忆母氏兮圣善，劳苦家事手生茧。母后父死十五年，教我育我恩不浅。我虽贫拙志不屈，清气棱棱秋莹骨。至今一粟一缕丝，皆是父母流传物。呜呼四歌兮痛恻恻，皇天后土无终极。
咏制置李公芾
作者：郑思肖
朝代：宋

举家自杀尽忠臣，仰面青天哭断云。听得北人歌里唱，潭州城是铁州城。
咏怀三首
作者：郑思肖
朝代：宋

读书陋巷中，愚直与时忤。一鹤仰天鸣，志不在尘土。有怀诸葛公，默然不发语。后世无斯人，清风激千古。居屋虽不大，终日心闲闲。口诵圣人书，立身仁义间。俯仰无愧怍，兹道诚为难。君子常进德，小人偷自安。驱车欲出门，独立眺虚旷。恣意杯酒间，舞剑心悲壮。虽在寂寞滨，心实千载上。天地固寥廓，亦当定所向。
咏怀三首·其一
作者：郑思肖
朝代：宋
体裁：古风

读书陋巷中，愚直与时忤。一鹤仰天鸣，志不在尘土。有怀诸葛公，默然不发语。后世无斯人，清风激千古。
咏怀三首·其三
作者：郑思肖
朝代：宋
体裁：古风

驱车欲出门，独立眺虚旷。恣意杯酒间，舞剑心悲壮。虽在寂寞滨，心实千载上。天地固寥廓，亦当定所向。
咏怀三首·其二
作者：郑思肖
朝代：宋
体裁：古风

居屋虽不大，终日心闲闲。口诵圣人书，立身仁义间。俯仰无愧怍，兹道诚为难。君子常进德，小人偷自安。
咏怀二首
作者：郑思肖
朝代：宋

凤为百鸟王，孤飞无其友。览德而来仪，千载不一有。云胡德之衰，囚身狎鸡狗。我当愁来时，散发狂叫走。历历诉此苦，太空亦肯首。精卫虽至微，衔石尚填海。一点至烈心，千生万生在。我誓铭于天，语大莫能载。万万雷霆诛，此盟亦不坏。划然笑一声，今古生光彩。
咏怀二首·其一
作者：郑思肖
朝代：宋
体裁：古风

凤为百鸟王，孤飞无其友。览德而来仪，千载不一有。云胡德之衰，囚身狎鸡狗。我当愁来时，散发狂叫走。历历诉此苦，太空亦肯首。
咏怀二首·其一
作者：郑思肖
朝代：宋

凤为百鸟王，孤飞无其友。
览德而来仪，千载不一有。
云胡德之衰，囚身狎鸡狗。
我当愁来时，散髮狂叫走。
历历诉此苦，太空亦肯首。
咏怀二首·其二
作者：郑思肖
朝代：宋
体裁：古风

精卫虽至微，衔石尚填海。一点至烈心，千生万生在。我誓铭于天，语大莫能载。万万雷霆诛，此盟亦不坏。划然笑一声，今古生光彩。
哀刘将军
作者：郑思肖
朝代：宋

万重围裏脱兵氛，匹马勤王志不分。
既抱忠贞仇敌国，莫于成败议将军。
身前名照江南月，地下心衔塞北云。
为痛英雄併消没，託诗为史笔传闻。
哀刘将军
作者：郑思肖
朝代：宋

万重围裹力脱氛，匹马勤王志不分。既抱忠贞仇敌国，莫於成改议将军。身前名照江南月，地下心衔塞北云。为痛英雄并消没，托诗为史笔传闻。
哀刘将军
作者：郑思肖
朝代：宋
体裁：七言律诗

万重围里脱兵氛，匹马勤王志不分。既抱忠贞仇敌国，莫于成败议将军。身前名照江南月，地下心衔塞北云。为痛英雄并消没，托诗为史笔传闻。
唐明皇游月宫图
作者：郑思肖
朝代：宋
体裁：七言绝句

玉仗飞行驭太空，须臾径到广寒宫。三郎胸次无高见，落眼蟾蜍光影中。
四皓图
作者：郑思肖
朝代：宋
体裁：七言绝句

晔晔紫芝岩石隈，避秦有地似蓬莱。可怜白发坐不定，又被汉朝呼出来。
四皓图
作者：郑思肖
朝代：宋

晔晔紫芝岩石隈，避秦有地似蓬莱。
可怜白髮坐不定，又被汉朝呼出来。
四砺二首
作者：郑思肖
朝代：宋

壮怀宁久淹，藏六暂穷櫩。道病人相食，时危笔不铦。哭衰愁里命，笑粲醉中髯。清怪每如是，从教俗士嫌。说杀说不醒，世人良可叹。欣欣从北俗，往往弃南冠。毒露沾肤烂，尖风破骨寒。愿身化作剑，飞去斩楼兰。
四砺二首·其一
作者：郑思肖
朝代：宋

壮怀宁久淹，藏六暂穷櫩。
道病人相食，时危笔不铦。
哭衰愁裏命，笑粲醉中髯。
清怪每如是，从教俗士嫌。
四砺二首·其一
作者：郑思肖
朝代：宋
体裁：五言律诗

壮怀宁久淹，藏六暂穷櫩。道病人相食，时危笔不铦。哭衰愁里命，笑粲醉中髯。清怪每如是，从教俗士嫌。
四砺二首·其二
作者：郑思肖
朝代：宋
体裁：五言律诗

说杀说不醒，世人良可叹。欣欣从北俗，往往弃南冠。毒露沾肤烂，尖风破骨寒。愿身化作剑，飞去斩楼兰。
四砺二首·其二
作者：郑思肖
朝代：宋

说杀说不醒，世人良可嘆。
欣欣从北俗，往往弃南冠。
毒露沾肤烂，尖风破骨寒。
愿身化作剑，飞去斩楼兰。
墨兰
作者：郑思肖
朝代：宋
体裁：五言律诗

钟得至清气，精神欲照人。抱香怀古意，恋国忆前身。空色微开晓，晴光淡弄春。凄凉如怨望，今日有遗民。
夏驾湖晚步怀古
作者：郑思肖
朝代：宋
体裁：七言律诗

岂独吴王事可怜，人生回首总凄然。空嗟落日犹如梦，不记东风几换年。宝驾迹消前古地，菱歌声断晚凉船。如今城郭都迁变，茅屋荒颓草积烟。
大宋地理图歌
作者：郑思肖
朝代：宋
体裁：古风

混沌破后复混沌，知是几番开太极。四方地偏气不正，中天地中立中国。神禹导海顺水性，太章步地穷足力。悖理汤武暂救时，谋篡莽操大生逆。离而复合合复离，卒莫始终定于一。粤自炎帝逮唐尧，两汉大宋传火德。我朝圣人仁如天，历年三百犹一日。形气俱和礼乐修，谁料平地生荆棘。风轮舞破须弥山，黑雹乱下千钧石。铜蟒万舌咀梵云，玉帝下走南斗泣。中有一宝坏不得，放光动地神莫测。云是劫劫王中王，敕令一下罔不伏。燕南垂，赵北际，忽必烈正巢其地。一声霹雳吹云飞，真火长生世永世。山山深，水水清，纵横十方变化身。恒河沙数天坏壳，独我志气常如新。
大宋地理图歌
作者：郑思肖
朝代：宋

混沌破后復混沌，知是几番开太极。
四方地偏气不正，中天地中立中国。
神禹导海顺水性，太章步地穷足力。
悖理汤武暂救时，谋篡莽操大生逆。
离而復合合復离，卒莫始终定于一。
粤自炎帝逮唐尧，两汉大宋传火德。
我朝圣人仁如天，历年三百犹一日。
形气俱和礼乐修，谁料平地生荆棘。
风轮舞破须弥山，黑雹乱下千钧石。
铜蟒万舌咀梵云，玉帝下走南斗泣。
中有一宝坏不得，放光动地神莫测。
云是劫劫王中王，敕令一下罔不伏。
燕南垂，赵北际，忽必烈正巢其地。
一声霹雳吹云飞，真火长生世永世。
山山深，水水清，纵横十方变化身。
恒河沙数天坏殻，独我志气常如新。
夷齐西山图
作者：郑思肖
朝代：宋
体裁：七言绝句

扣马痴心谏不休，既拚一死百无忧。因何留得首阳在，只说商家不说周。
子美孔明庙古柏行图
作者：郑思肖
朝代：宋
体裁：七言绝句

诸葛甘棠岁月深，霜皮黛色郁沉沉。尚垂清荫蜀国里，一树风霜千载心。
子美孔明庙古柏行图
作者：郑思肖
朝代：宋

诸葛甘棠岁月深，霜皮黛色鬰沉沉。
尚垂清荫蜀国裏，一树风霜千载心。
孔明出师表图
作者：郑思肖
朝代：宋
体裁：七言绝句

一身英气射光芒，北定中原事转长。落得两篇出师表，至今只是汉文章。
孔明成都八阵图
作者：郑思肖
朝代：宋
体裁：七言绝句

孔明抱义耻偏安，不道中兴事业难。赖有石头知落处，任从人换八门看。
孔明成都八阵图
作者：郑思肖
朝代：宋

孔明抱义耻偏安，不道中兴事业难。
頼有石头知落处，任从人换八门看。
孙康映雪读书图
作者：郑思肖
朝代：宋

孙康苦志惜居诸，雪夜无灯兴有余。
冷地白光生破屋，自然开眼见诗书。
孙康映雪读书图
作者：郑思肖
朝代：宋
体裁：七言绝句

孙康苦志惜居诸，雪夜无灯兴有馀。冷地白光生破屋，自然开眼见诗书。
孙楚枕流漱石图
作者：郑思肖
朝代：宋
体裁：七言绝句

孙楚匆匆误答时，说来颇与事相违。枕流漱石翻为妙，活弄胸中倒一机。
孙楚枕流潄石图
作者：郑思肖
朝代：宋

孙楚匆匆误答时，说来颇与事相违。
枕流潄石翻为妙，活弄胸中倒一机。
孙登长啸图
作者：郑思肖
朝代：宋
体裁：七言绝句

碧眼空空照九州，阮公不是我同流。划然长啸谁听得，独有苏门山点头。
孟尝君度关图
作者：郑思肖
朝代：宋
体裁：七言绝句

狐白裘边事若难，孟尝门下亦何颜。若无意智翻身去，半夜焉能度此关。
孟浩然归隠图
作者：郑思肖
朝代：宋
体裁：七言绝句

明主怜才若赐官，奔驰微禄负家山。狂吟搔首笑归去，满路秋光上醉颜。
孺子濯缨图
作者：郑思肖
朝代：宋
体裁：七言绝句

秋影澄澄湛碧波，濯缨人远意如何。临风歌罢飘然去，卖弄沧浪清处多。
宁戚饭牛图
作者：郑思肖
朝代：宋
体裁：七言绝句

斯人岂是饭牛者，浩叹空怀扣角悲。说到漫漫长夜处，南山白石也攒眉。
宿半塘寺
作者：郑思肖
朝代：宋
体裁：五言律诗

一襟清气足，此夜岂人寰。醉影松杉下，吟身风露间。秋悬当殿月，云宿近城山。明发骑鲸去，飘然不可攀。
寄友人
作者：郑思肖
朝代：宋
体裁：五言律诗

御街暂分手，相忆两相望。生意随春动，新诗入梦香。九天饶雨露，一水贯苏杭。地控衣冠会，声名日日彰。
寄同庚友
作者：郑思肖
朝代：宋

淳佑初年同下生，已经三十七番春。
此身虽堕胡尘裏，只是三朝天子臣。
寄同庚友
作者：郑思肖
朝代：宋
体裁：七言绝句

淳祐初年同下生，已经三十七番春。此身虽堕胡尘里，只是三朝天子臣。
寄萧梅初二首
作者：郑思肖
朝代：宋

韫匮玉未售，妄想夜生梦。风霜鬓鬅鬙，谈笑气澒洞。上天宫阙高，凡身血肉重。顾影无其俦，一呼四壁动。抱兹忠义心，惭与猿鹤共。雁声杳然来，壮心惕然跃。委身坐枯静，飞语讯冥漠。会学屠龙技，岂授龟手药。学成无所用，举世亦错愕。孰云方寸微，天地入笼络。春阔花无边，雨骤云不薄。不齐皋夔肩，当跨孤飞鹤。
寄萧梅初二首·其一
作者：郑思肖
朝代：宋
体裁：古风

韫匮玉未售，妄想夜生梦。风霜鬓鬅鬙，谈笑气澒洞。上天宫阙高，凡身血肉重。顾影无其俦，一呼四壁动。抱兹忠义心，惭与猿鹤共。
寄萧梅初二首·其二
作者：郑思肖
朝代：宋
体裁：古风

雁声杳然来，壮心惕然跃。委身坐枯静，飞语讯冥漠。会学屠龙技，岂授龟手药。学成无所用，举世亦错愕。孰云方寸微，天地入笼络。春阔花无边，雨骤云不薄。不齐皋夔肩，当跨孤飞鹤。
寒菊
作者：郑思肖
朝代：宋
体裁：诗

花开不并百花丛，独立疏篱趣未穷。
宁可枝头抱香死，何曾吹落北风中！
察使姜公
作者：郑思肖
朝代：宋

杀气盘空白书阴，始终不变似精金。直疑碧落三更月，来作将军一片心。
对菊四首
作者：郑思肖
朝代：宋

天风吹古秋，独立殿寒馥。我父昔爱之，终身不忘菊。受命太极前，立身晚秋后。一朝扬清香，名动天下口。日月虽云逝，山中秋自香。平生抱正色，谁怕夜来霜。三径今非昔，多愁老此身。谁知陶靖节，只是晋朝人。
对菊四首·其一
作者：郑思肖
朝代：宋
体裁：五言绝句

天风吹古秋，独立殿寒馥。我父昔爱之，终身不忘菊。
对菊四首·其三
作者：郑思肖
朝代：宋
体裁：五言绝句

日月虽云逝，山中秋自香。平生抱正色，谁怕夜来霜。
对菊四首·其二
作者：郑思肖
朝代：宋
体裁：五言绝句

受命太极前，立身晚秋后。一朝扬清香，名动天下口。
对菊四首·其四
作者：郑思肖
朝代：宋
体裁：五言绝句

三径今非昔，多愁老此身。谁知陶靖节，只是晋朝人。
对雨有怀
作者：郑思肖
朝代：宋
体裁：五言律诗

世道忽翻覆，愁来痛彻心。腥风行杀气，淫雨哭秋阴。虏睨朝廷玺，官空帑藏金。妃嫔今草地，宫髻泪中簪。
小春花
作者：郑思肖
朝代：宋
体裁：七言绝句

天地无情正北风，飞鸿哀咽乱云中。此时纵使开千树，不及东皇一点红。
尧民击壤图
作者：郑思肖
朝代：宋
体裁：七言绝句

百姓相忘尧帝春，耕田凿井淡无情。只今正是何年月，日日月从东向生。
就泛省留别
作者：郑思肖
朝代：宋
体裁：七言律诗

歌声送晚酒匆匆，颇快青霄志已通。灯火几年成旧业，文章今日试新功。九天宫阙春城晓，万国轮蹄辇路风。每念苍生受辛苦，愿为霖雨白云中。
屈原九歌图
作者：郑思肖
朝代：宋
体裁：七言绝句

楚人念念爱清湘，苦忆九歌频断肠。只道此中皆楚国，还于何处拜东皇。
屈原餐菊图
作者：郑思肖
朝代：宋
体裁：七言绝句

谁念三闾久陆沉，饱霜犹自傲秋深。年年吞吐说不得，一见黄花一苦心。
山中闻鹤
作者：郑思肖
朝代：宋
体裁：五言律诗

凉夜坐岩石，飞来白鹤鸣。星流银弹过，月碾玉轮行。万里思不极，一天秋更清。欣然有所得，长啸度蓬瀛。
岁旦登万佛阁观雪
作者：郑思肖
朝代：宋

赤脚踏上万佛顶，全身坐断清净境。见大光明遍法界，不见三千大千影。一时八面俱玲珑，诸尘诸相本无踪。色不是色空不空，瑩然塞破虚空中。怪见此番寒彻骨，无中弄得光芒出。蓦地省得大年朝，即是正月初一日。
岁旦登万佛阁观雪
作者：郑思肖
朝代：宋
体裁：古风

赤脚踏上万佛顶，全身坐断清净境。见大光明遍法界，不见三千大千影。一时八面俱玲珑，诸尘诸相本无踪。色不是色空不空，莹然塞破虚空中。怪见此番寒彻骨，无中弄得光芒出。蓦地省得大年朝，即是正月初一日。
崔护觅水图
作者：郑思肖
朝代：宋
体裁：七言绝句

哭断东风转有情，俄惊满面笑容新。当时饮水今犹醉，别是桃花半点春。
崔智韬虎妻图
作者：郑思肖
朝代：宋
体裁：七言绝句

佳人睡觉失青山，恶毒心肠卖笑颜。认得皮毛一归去，花枝无艳虎全斑。
崔智韬虎妻图
作者：郑思肖
朝代：宋

佳人睡觉失青山，恶毒心肠卖笑颜。
认得皮毛一归去，花枝无艷虎全斑。
巢父洗耳图
作者：郑思肖
朝代：宋
体裁：七言绝句

万事喧喧杂响中，细参巢父意无穷。须还半掬溪边水，方始教君耳不聋。
巢父洗耳图
作者：郑思肖
朝代：宋

万事喧杂帝响中，细参巢父意无穷。须还半掬溪边水，方始教君耳不聋。
己卯十一月朔又梦食梅花梦中作
作者：郑思肖
朝代：宋
体裁：七言绝句

雁宇高高兔国斜，湿花飞露沁流霞。狂来清兴不可遏，吃尽寒梅一树花。
巴山橘中图
作者：郑思肖
朝代：宋

剖破浑沦一壳宽，二仙飞去已云端。须知橘裹封疆别，莫作凡间胜负看。
巴山橘中图
作者：郑思肖
朝代：宋
体裁：七言绝句

剖破浑沦一壳宽，二仙飞去已云端。须知橘里封疆别，莫作凡间胜负看。
巴山橘中图
作者：郑思肖
朝代：宋

剖破浑沦一殻宽，二仙飞去已云端。
须知橘裏封疆别，莫作凡间胜负看。
庄子梦蝶图
作者：郑思肖
朝代：宋

素来梦觉两俱空，开眼还如阖眼同。
蝶是庄周周是蝶，百花无口駡春风。
庄子梦蝶图
作者：郑思肖
朝代：宋
体裁：七言绝句

素来梦觉两俱空，开眼还如阖眼同。蝶是庄周周是蝶，百花无口骂春风。
庾亮登南楼图
作者：郑思肖
朝代：宋
体裁：七言绝句

老子情怀颇滑稽，登楼恰喜月明时。虽然于此兴不浅，要且诸人知不知。
延平跃剑图
作者：郑思肖
朝代：宋
体裁：七言绝句

白昼平津涌似雷，尽惊灵物出尘埃。倒翻三尺挥空去，对舞双龙破浪来。
弔扬州琼花
作者：郑思肖
朝代：宋

南土新飞劫火灰，琼仙恋国暗惊猜。
定应摄向天宫种，不忍陷于胡地开。
花死青春禽鸟哭，城埋黑气鬼神哀。
一朝枯枿变高树，传得欢声沸似雷。
张天师飞昇图
作者：郑思肖
朝代：宋
体裁：七言绝句

玉局曾经拜老君，子孙今尚宝玄文。要知龙虎山前意，但看空中数片云。
张子房遇黄石公图
作者：郑思肖
朝代：宋
体裁：七言绝句

三度桥边伺老仙，始将兵法尽相传。不知蹑足此一计，还出书中第几篇。
张志和渔父图
作者：郑思肖
朝代：宋

苕霅春深花满溪，一鈎翻动碧琉璃。
簑衣篛笠尽有意，不到斜风细雨知。
张志和渔父图
作者：郑思肖
朝代：宋
体裁：七言绝句

苕霅春深花满溪，一钩翻动碧琉璃。蓑衣箬笠尽有意，不到斜风细雨知。
张果老倒骑馿图
作者：郑思肖
朝代：宋

云是尧时丙子生，狂踪怪迹恣幽情。
拗馿面目不须看，一任骑来颠倒行。
张果老倒骑驴图
作者：郑思肖
朝代：宋
体裁：七言绝句

云是尧时丙子生，狂踪怪迹恣幽情。拗驴面目不须看，一任骑来颠倒行。
张翰思莼鲈图
作者：郑思肖
朝代：宋
体裁：七言绝句

名爵虽荣心最苦，莼鲈有味食无厌。后来京洛风尘暗，转觉吴淞江水甜。
张骞乘槎图
作者：郑思肖
朝代：宋
体裁：七言绝句

牛女宫中事若何，亲身曾得上天河。逢人莫说支机石，漏泄苍苍意已多。
张骞乘槎图
作者：郑思肖
朝代：宋

牛女宫中事若何，亲身曾得上天河。
逢人莫说支机石，漏洩苍苍意已多。
徐福采药图
作者：郑思肖
朝代：宋
体裁：七言绝句

仙药长生不易求，仙山可在海东头。祖龙灭尽诸侯后，徐福却来赢一筹。
德佑二年岁旦二首·其一
作者：郑思肖
朝代：宋

力不胜于胆，逢人空泪垂。
一心中国梦，万古下泉诗。
日近望犹见，天高问岂知。
朝朝向南拜，愿覩汉旌旗。
德佑二年岁旦二首·其二
作者：郑思肖
朝代：宋

有怀长不释，一语一酸辛。
此地暂胡马，终身只宋民。
读书成底事，报国是何人。
耻见干戈裏，荒城梅又春。
德佑六年岁旦歌
作者：郑思肖
朝代：宋

天运无情岁事新，大宝虚位孤王春。
昼出衔恤夜梦哭，皇皇五载臣无君。
南望二王未驻跸，北忆三宫犹蒙尘。
祅祲蚀日地轴折，冤气上腾霾苍旻。
百姓茹苦痛彻髓，大事未定焦如焚。
我宁久处遯闷中，遽忍终死为逆民。
大哉父母之遗体，与生俱生仁义身。
天炼精金铸我心，上籀忠孝两字文。
痛忆我君我父母，眼中不识天下人。
不变不变不不变，万挫以死无二心。
醉喝海岳尚翻动，不信不灭犬羊群。
或谓逝水不可復，叱我痴忠空愁颦。
焉知汉绝十八载，光武乃兴舂陵兵。
即此一语断世事，仰面再拜泪如倾。
德祐二年岁旦二首
作者：郑思肖
朝代：宋

力不胜于胆，逢人空泪垂。一心中国梦，万古下泉诗。日近望犹见，天高问岂知。朝朝向南拜，愿睹汉旌旗。有怀长不释，一语一酸辛。此地暂胡马，终身只宋民。读书成底事，报国是何人。耻见干戈里，荒城梅又春。
德祐二年岁旦二首·其一
作者：郑思肖
朝代：宋
体裁：五言律诗

力不胜于胆，逢人空泪垂。一心中国梦，万古下泉诗。日近望犹见，天高问岂知。朝朝向南拜，愿睹汉旌旗。
德祐二年岁旦二首·其二
作者：郑思肖
朝代：宋
体裁：五言律诗

有怀长不释，一语一酸辛。此地暂胡马，终身只宋民。读书成底事，报国是何人。耻见干戈里，荒城梅又春。
德祐二年岁旦二首【其一】
作者：郑思肖
朝代：宋
体裁：诗

【其一】
力不胜于胆，逢人空泪垂。
一心中国梦，万古下泉诗。
日近望犹见，天高问岂知。
朝朝向南拜，愿睹汉旌旗。
德祐二年岁旦二首【其二】
作者：郑思肖
朝代：宋
体裁：诗

【其二】
有怀长不释，一语一酸辛。
此地暂胡马，终身只宋民。
读书成底事，报国是何人。
耻见干戈里，荒城梅又春。
德祐六年岁旦歌
作者：郑思肖
朝代：宋
体裁：古风

天运无情岁事新，大宝虚位孤王春。昼出衔恤夜梦哭，皇皇五载臣无君。南望二王未驻跸，北忆三宫犹蒙尘。祅祲蚀日地轴折，冤气上腾霾苍旻。百姓茹苦痛彻髓，大事未定焦如焚。我宁久处遁闷中，遽忍终死为逆民。大哉父母之遗体，与生俱生仁义身。天鍊精金铸我心，上籀忠孝两字文。痛忆我君我父母，眼中不识天下人。不变不变不不变，万挫以死无二心。醉喝海岳尚翻动，不信不灭犬羊群。或谓逝水不可复，叱我痴忠空愁颦。焉知汉绝十八载，光武乃兴舂陵兵。即此一语断世事，仰面再拜泪如倾。
忆前辈二首
作者：郑思肖
朝代：宋

昔在先皇帝，当阳四十年。文明照天下，俊杰立王前。一自胡兵入，俄惊汉鼎迁。致今人道乱，空谷遁遗贤。治世衣冠盛，人才极典刑。开心呈日月，吐语走风霆。气象近三代，文章出六经。今焉不可得，四顾一冥冥。
忆前辈二首·其一
作者：郑思肖
朝代：宋
体裁：五言律诗

昔在先皇帝，当阳四十年。文明照天下，俊杰立王前。一自胡兵入，俄惊汉鼎迁。致今人道乱，空谷遁遗贤。
忆前辈二首·其二
作者：郑思肖
朝代：宋
体裁：五言律诗

治世衣冠盛，人才极典刑。开心呈日月，吐语走风霆。气象近三代，文章出六经。今焉不可得，四顾一冥冥。
忆梦哭歌
作者：郑思肖
朝代：宋
体裁：古风

金轮王夭中天寿，赤龙夜哭玄蛇吼。仙人不忍辞汉去，青山照水生愁丑。虽贫亦有买醉资，甘美不入孤臣口。死后骨消恨不消，岁岁暗逐春风上新柳。
怀友
作者：郑思肖
朝代：宋
体裁：七言绝句

今日樽前忽忆君，为怜秋事又平分。坐来凝睇西风久，过尽天边数片云。
怀归
作者：郑思肖
朝代：宋
体裁：七言律诗

突兀高楼落照间，此身迥出俯人寰。客心不逐年华老，诗兴何曾月夜闲。峡水流归天际海，淮云飞度浙中山。杜鹃啼后归舟发，只有春愁满载还。
怀归
作者：郑思肖
朝代：宋

突兀高楼落照间，此身逈出俯人寰。
客心不逐年华老，诗兴何曾月夜闲。
峡水流归天际海，淮云飞度浙中山。
杜鹃啼后归舟发，只有春愁满载还。
我生
作者：郑思肖
朝代：宋
体裁：五言律诗

我生逢叔世，凡事倍辛勤。汉鼎乱犹在，胡笳愁不闻。好花嫌朔雪，回雁避南云。无奈浩然气，临风歌古文。
戴安道破琴图
作者：郑思肖
朝代：宋
体裁：七言绝句

独抱洋洋太古心，王门何苦欲相寻。狂来宁可破琴去，不许俗人闻此音。
文选阁图
作者：郑思肖
朝代：宋
体裁：七言绝句

太子奢华能几年，尽将春梦付荒烟。错听古调一两拍，空嗅斯文数百篇。
无名氏巡檐数修竹图
作者：郑思肖
朝代：宋
体裁：七言绝句

四檐玉立碧重重，终日相看眼亦空。何啻数来千万个，不知那个弄清风。
无题五首
作者：郑思肖
朝代：宋

屡问北来者，相传尽不同。三宫在何许，万姓堕愁中。春草活腥绿，雨花啼惨红。人间至微物，今亦怨天公。自古无兹难，我朝今遇之。小臣惭逆土，大事决成期。劫坏六龙死，天荒万象悲。时哉弗可失，奋发莫迟疑。一天悽怆事，此恨极难裁。骨纵已成土，心终不肯灰。毒蛇嘘树死，怨鸟哭春哀。处处山东老，悬情汉诏来。愁海茫茫望不穷，黄茅白苇渺阴风。凤凰高遁层霄外，豺虎横行大道中。九庙倾颓郊祀废，四方祸乱国家空。于今建武重兴汉，谁是云台第一功。鞠躬尽瘁吊无君，满耳冤声不忍闻。醉去忘形犹蜕骨，怒来嚼齿欲穿龈。腥风涴晓春应怨，痴雾霾空路莫分。荧惑星明圣人出，频频中夜验天文。
无题五首·其一
作者：郑思肖
朝代：宋
体裁：五言律诗

屡问北来者，相传尽不同。三宫在何许，万姓堕愁中。春草活腥绿，雨花啼惨红。人间至微物，今亦怨天公。
无题五首·其三
作者：郑思肖
朝代：宋
体裁：五言律诗

一天悽怆事，此恨极难裁。骨纵已成土，心终不肯灰。毒蛇嘘树死，怨鸟哭春哀。处处山东老，悬情汉诏来。
无题五首·其二
作者：郑思肖
朝代：宋
体裁：五言律诗

自古无兹难，我朝今遇之。小臣惭逆土，大事决成期。劫坏六龙死，天荒万象悲。时哉弗可失，奋发莫迟疑。
无题五首·其五
作者：郑思肖
朝代：宋
体裁：七言律诗

鞠躬尽瘁吊无君，满耳冤声不忍闻。醉去忘形犹蜕骨，怒来嚼齿欲穿龈。腥风涴晓春应怨，痴雾霾空路莫分。荧惑星明圣人出，频频中夜验天文。
无题五首·其五
作者：郑思肖
朝代：宋

鞠躬尽瘁弔无君，满耳冤声不忍闻。
醉去忘形犹蜕骨，怒来嚼齿欲穿龈。
腥风涴晓春应怨，痴雾霾空路莫分。
荧惑星明圣人出，频频中夜验天文。
无题五首·其四
作者：郑思肖
朝代：宋
体裁：七言律诗

愁海茫茫望不穷，黄茅白苇渺阴风。凤凰高遁层霄外，豺虎横行大道中。九庙倾颓郊祀废，四方祸乱国家空。于今建武重兴汉，谁是云台第一功。
春日偶成五绝
作者：郑思肖
朝代：宋

山塘游舫接荒城，纵有笙歌耳不清。深忆国家无事日，人心和气是春声。晓来怕上最高楼，春尽时光只似秋。草木荒寒生意涩，风腥雨腻一天愁。郡县荒芜哭暮笳，凭高望不见天涯。如今挥泪洒枯木，南国春回生紫华。天地腥膻社稷隳，万邦赤子病流离。几番曾共秋风语，说得虚空亦泪垂。百万胡儿犯大朝，奔南狩北恨迢迢。我非办得中兴事，一点英灵死不消。
春日偶成五绝·其一
作者：郑思肖
朝代：宋
体裁：七言绝句

山塘游舫接荒城，纵有笙歌耳不清。深忆国家无事日，人心和气是春声。
春日偶成五绝·其三
作者：郑思肖
朝代：宋
体裁：七言绝句

郡县荒芜哭暮笳，凭高望不见天涯。如今挥泪洒枯木，南国春回生紫华。
春日偶成五绝·其二
作者：郑思肖
朝代：宋
体裁：七言绝句

晓来怕上最高楼，春尽时光只似秋。草木荒寒生意涩，风腥雨腻一天愁。
春日偶成五绝·其五
作者：郑思肖
朝代：宋
体裁：七言绝句

百万胡儿犯大朝，奔南狩北恨迢迢。我非办得中兴事，一点英灵死不消。
春日偶成五绝·其四
作者：郑思肖
朝代：宋

天地腥羶社稷隳，万邦赤子病流离。
几番曾共秋风语，说得虚空亦泪垂。
春日偶成五绝·其四
作者：郑思肖
朝代：宋
体裁：七言绝句

天地腥膻社稷隳，万邦赤子病流离。几番曾共秋风语，说得虚空亦泪垂。
春日游承天寺
作者：郑思肖
朝代：宋
体裁：七言绝句

野梅香软雨新晴，来此闲听笑语声。不管少年人老去，春风岁岁阖闾城。
春日登城
作者：郑思肖
朝代：宋
体裁：七言绝句

城头啼鸟隔花鸣，城外游人傍水行。遥认孤帆何处去，柳塘烟重不分明。
春歌
作者：郑思肖
朝代：宋
体裁：古风

去年秋日作秋歌，今年春日奈春何。往春叠叠叠万古，来春冥冥春更多。青皇旌旆开天衢，三八二十四头苍龙车。大开东方宫殿坐，八荒之内交相贺。红紫茸茸烂如缬，回首柳花扑晴雪。造物弄人祗片时，弄死世人人不知。我心清泠湛无边，流光澒洞先天先。前身本在未铸日月前，黄面瞿昙，长耳老聃，乃吾无量劫后之孙。后身复现搦碎虚空后，当知所南先生为无量劫前之祖。人生精魄假合舞幻妄，纷如气丸跳尘土。偶然而来托为形，飘然而去若无主。今日之今，霍霍诩诩。少焉瞩之，已化为古。胡为堕影黄泗浦，独坐翛然看春雨。山苍苍，水茫茫，百岁劫劫太极长。我来濯形白云乡，大笑世上生颠狂。醉笔作歌字不讹，宛然苍蛟老蜃势相拿。
春歌
作者：郑思肖
朝代：宋

去年秋日作秋歌，今年春日奈春何。
往春迭迭迭万古，来春冥冥春更多。
青皇旌旆开天衢，三八二十四头苍龙车。
大开东方宫殿坐，八荒之内交相贺。
红紫茸茸烂如缬，回首柳花扑晴雪。
造物弄人祗片时，弄死世人人不知。
我心清泠湛无边，流光澒洞先天先。
前身本在未铸日月前，黄面瞿昙，长耳老聃，乃吾无量劫后之孙。
后身復现搦碎虚空后，当知所南先生为无量劫前之祖。
人生精魄假合舞幻妄，纷如气丸趒尘土。
偶然而来託为形，飘然而去若无主。
今日之今，霍霍诩诩。
少焉瞩之，已化为古。
胡为堕影黄泗浦，独坐翛然看春雨。
山苍苍，水茫茫，百岁劫劫太极长。
我来濯形白云乡，大笑世上生颠狂。
醉笔作歌字不讹，宛然苍蛟老蜃势相拏。
春词
作者：郑思肖
朝代：宋
体裁：七言绝句

春气暄妍御夹纱，玉钗双袅绿云斜。倚栏看遍庭前树，尽是枝头结子花。
春雪中作寄萧梅初
作者：郑思肖
朝代：宋
体裁：五言律诗

春来频下雪，弥望涨痴阴。无地可容足，有天能见心。峨冠甘虏笠，正语化蛮音。何日得隐去，深山深更深。
春雪中作寄萧梅初
作者：郑思肖
朝代：宋

春来频下雪，弥望涨痴阴。
无地可容足，有天能见心。
峨冠甘虏笠，正语化蛮音。
何日得隠去，深山深更深。
昭君叹
作者：郑思肖
朝代：宋
体裁：古风

汉朝远人来入使，当时公卿短奇计。紫清殿内一朵花，狂风妒春吹落地。命堕穷阴鬼为侣，回首玉皇紫清里。旧愁新愁东海深，黄鹂舌破伤春事。江南绝色天下誇，元贼尽虏归胡沙。或以嫁之鬻伪爵，于飞马背行天涯。年深乐与生子女，情热比翼忘咨嗟。果知礼义不忍去，亦有一死魂还家。德祐百官人稷契，腹饱理学纵横说。尚弃君父从背叛，乃教妻妾学贞烈。男儿或老不晓事，女子正少欲守节。天生至性教不得，时危罕见人中杰。能尽妇道能诲儿，王陵之母王凝妻。世间妇人谁及之，空恨昭君上马时。颜色日老单于死，万里魂归身不归。广寒嫦娥今尘土，应见青冢双泪垂。
昭君叹
作者：郑思肖
朝代：宋

汉朝远人来入使，当时公卿短奇计。
紫清殿内一朵花，狂风妬春吹落地。
命堕穷阴鬼为侣，回首玉皇紫清裏。
旧愁新愁东海深，黄鹂舌破伤春事。
江南绝色天下夸，元贼尽虏归胡沙。
或以嫁之鬻僞爵，于飞马背行天涯。
年深乐与生子女，情热比翼忘咨嗟。
果知礼义不忍去，亦有一死魂还家。
德佑百官人稷契，腹饱理学纵横说。
尚弃君父从背叛，乃教妻妾学贞烈。
男儿或老不晓事，女子正少欲守节。
天生至性教不得，时危罕见人中杰。
能尽妇道能诲儿，王陵之母王凝妻。
世间妇人谁及之，空恨昭君上马时。
颜色日老单于死，万里魂归身不归。
广寒嫦娥今尘土，应见青冢双泪垂。
晓晴
作者：郑思肖
朝代：宋

雨晨辉朗霁，一碧湛无垠。
草木新容净，林峦远意分。
海生东出日，天散北飞云。
却喜风犹竞，微凉透夏熏。
晓晴
作者：郑思肖
朝代：宋
体裁：五言律诗

雨晨辉朗霁，一碧湛无垠。草木新容净，林峦远意分。海生东出日，天散北飞云。却喜风犹竞，微凉透夏薰。
晚晴
作者：郑思肖
朝代：宋
体裁：五言律诗

落照开空霁，明霞映水鲜。乾文悬造化，土脉润山川。白满重圆月，青还不翳天。定钟声更彻，通昔喜无眠。
晚晴
作者：郑思肖
朝代：宋

落照开空霁，明霞映水鲜。
干文悬造化，土脉润山川。
白满重圆月，青还不翳天。
定钟声更彻，通昔喜无眠。
朱买臣卖柴图
作者：郑思肖
朝代：宋
体裁：七言绝句

年当五十始荣华，覆水难收重叹嗟。岂信后来春色别，满柴担上尽开花。
李伯时所画太一真人莲叶舟图
作者：郑思肖
朝代：宋

太一真人妙出神，聊乘莲叶下南冥。
若人欲识空凉境，但诵熏风一卷经。
李伯时所画太一真人莲叶舟图
作者：郑思肖
朝代：宋
体裁：七言绝句

太一真人妙出神，聊乘莲叶下南冥。若人欲识空凉境，但诵薰风一卷经。
李太白砚靴图
作者：郑思肖
朝代：宋
体裁：七言绝句

斗酒未乾诗百篇，篇篇奇气走云烟。自从捧砚脱靴后，笑看唐家万里天。
李太白砚靴图
作者：郑思肖
朝代：宋

斗酒未干诗百篇，篇篇奇气走云烟。
自从捧砚脱靴后，笑看唐家万里天。
李广射石虎图
作者：郑思肖
朝代：宋
体裁：七言绝句

怪石蹲身草芥中，错疑猛虎喷腥风。何消重费将军力，只在当头一箭功。
李靖天瓢图
作者：郑思肖
朝代：宋

梦裏骑龙出八荒，扫空热恼作清凉。
不消数滴天瓢雨，凈洗娑婆透骨香。
李靖天瓢图
作者：郑思肖
朝代：宋
体裁：七言绝句

梦里骑龙出八荒，扫空热恼作清凉。不消数滴天瓢雨，净洗娑婆透骨香。
杜子美茅屋为秋风所破歌图
作者：郑思肖
朝代：宋
体裁：七言绝句

雨捲风掀地欲沈，浣花溪路似难寻。数间茅屋苦饶舌，说杀少陵忧国心。
杜子美骑驴图
作者：郑思肖
朝代：宋
体裁：七言绝句

饭颗山前花正妍，饮愁为醉弄吟颠。突然骑过草堂去，梦拜杜鹃声外天。
柳子厚赋寒江钓雪图
作者：郑思肖
朝代：宋

空玄影外渺孤舟，不与渔翁意思侔。
万顷风涛一天雪，且看谁解下金鈎。
柳子厚赋寒江钓雪图
作者：郑思肖
朝代：宋
体裁：七言绝句

空玄影外渺孤舟，不与渔翁意思侔。万顷风涛一天雪，且看谁解下金钩。
桃源图
作者：郑思肖
朝代：宋
体裁：七言绝句

长城徭役苦咨嗟，澧水偷春隐岁华。有耳不闻秦汉事，眼前日日赏桃花。
桃源图
作者：郑思肖
朝代：宋

长城徭役苦咨嗟，澧水偷春隠岁华。
有耳不闻秦汉事，眼前日日赏桃花。
桓伊三弄图
作者：郑思肖
朝代：宋
体裁：七言绝句

倾盖相逢不问谁，知音那肯露心机。一声吹破清秋影，惊散闲云各自飞。
梅花
作者：郑思肖
朝代：宋
体裁：七言绝句

寒结痴阴惨物华，莫将憔悴听胡笳。明年无限风花在，夺得春回是此花。
次韵
作者：郑思肖
朝代：宋
体裁：五言律诗

冥迷江树外，一鸟破云还。雨雪乾坤变，干戈笔砚闲。命于时不偶，心与道相关。终见二三月，花边展笑颜。
次韵
作者：郑思肖
朝代：宋

冥迷江树外，一鸟破云还。
雨雪干坤变，干戈笔砚闲。
命于时不偶，心与道相关。
终见二三月，花边展笑颜。
次韵三首
作者：郑思肖
朝代：宋

百岁光阴十过三，故山路梗梦中还。看来身在终为累，悟得心空始是閒。几度踏云归草屋，有时卧雨掩松关。人间转盼皆陈迹，何必长生久驻颜。活计烟波羡谢三，醉眠钓艇去仍还。为怜死者今何在，笑杀忙人不识閒。烛影欲残登夜榻，鼓声未绝启晨关。匆匆役役尘中走，一见青山一动颜。花前欢笑忆春三，何故东君尚未还。一寸心中千种事，百年世上几时閒。虏迁玉帛犹归市，马犯金汤即弃关。生怕朔风吹下雪，飞来点鬓妒红颜。
次韵三首·其一
作者：郑思肖
朝代：宋
体裁：七言律诗

百岁光阴十过三，故山路梗梦中还。看来身在终为累，悟得心空始是閒。几度踏云归草屋，有时卧雨掩松关。人间转盼皆陈迹，何必长生久驻颜。
次韵三首·其三
作者：郑思肖
朝代：宋
体裁：七言律诗

花前欢笑忆春三，何故东君尚未还。一寸心中千种事，百年世上几时閒。虏迁玉帛犹归市，马犯金汤即弃关。生怕朔风吹下雪，飞来点鬓妒红颜。
次韵三首·其三
作者：郑思肖
朝代：宋

花前欢笑忆春三，何故东君尚未还。
一寸心中千种事，百年世上几时閒。
虏迁玉帛犹归市，马犯金汤即弃关。
生怕朔风吹下雪，飞来点鬓妬红颜。
次韵三首·其二
作者：郑思肖
朝代：宋
体裁：七言律诗

活计烟波羡谢三，醉眠钓艇去仍还。为怜死者今何在，笑杀忙人不识閒。烛影欲残登夜榻，鼓声未绝启晨关。匆匆役役尘中走，一见青山一动颜。
此心
作者：郑思肖
朝代：宋
体裁：五言律诗

此心期不变，曾洒血为盟。举世无人识，终年独自行。海中擎日出，天外唤风生。净尽去云雾，重开白昼明。
毕卓瓮间图
作者：郑思肖
朝代：宋
体裁：七言绝句

醉玉颓来欲化仙，一洼和气蔼芳妍。终宵自向华胥去，吏部何曾瓮下眠。
毕卓瓮间图
作者：郑思肖
朝代：宋

醉玉颓来欲化仙，一漥和气蔼芳妍。
终宵自向华胥去，吏部何曾瓮下眠。
毛女图
作者：郑思肖
朝代：宋

六国倾城辇入秦，深花密柳鏁青春。
神仙自有长生路，岂是阿房宫裏人。
毛女图
作者：郑思肖
朝代：宋
体裁：七言绝句

六国倾城辇入秦，深花密柳锁青春。神仙自有长生路，岂是阿房宫里人。
毛遂脱颖图
作者：郑思肖
朝代：宋
体裁：七言绝句

十九人中不数君，当机勇辩独超群。若非末后脱颖出，多得英风泼楚云。
汉高祖将韩信图
作者：郑思肖
朝代：宋
体裁：七言绝句

先入关中得计多，彭城未是汉山河。不操擒纵英雄手，韩信何由肯倒戈。
江南丝
作者：郑思肖
朝代：宋
体裁：七言律诗

江南丝尽入机房，欲此虚空彼富强。鞭挞别工皆学织，程量计日定成章。惊心蟠凤愁应死，泪手攀花痛不香。贫者只宜岩谷隐，草纫槲叶当衣裳。
江南丝
作者：郑思肖
朝代：宋

江南丝尽入机房，欲此虚空彼富强。
鞭挞别工皆学织，程量计日定成章。
惊心蟠凤愁应死，泪手攀花痛不香。
贫者只宜岩谷隠，草纫槲叶当衣裳。
沈东老遇吕洞宾图
作者：郑思肖
朝代：宋
体裁：七言绝句

东老忘怀相遇时，洞宾烂醉以为期。聊题不涉毫端句，早被石榴皮得知。
游观音山怀乡僧贵月溪
作者：郑思肖
朝代：宋
体裁：五言律诗

天地一閒人，孤云自在身。去来心不碍，语默意俱深。山叠千层树，花连四望春。旧年同笑语，今日独登临。
游观音山怀乡僧贵月溪
作者：郑思肖
朝代：宋

天地一閒人，孤云自在身。
去来心不碍，语默意俱深。
山迭千层树，花连四望春。
旧年同笑语，今日独登临。
湖上漫赋二首
作者：郑思肖
朝代：宋

藓崖苍润雨初乾，石罅飞泉喷雪寒。啼断禽声山更静，青松影下倚栏干。一望湖光镜面平，暮鸦过尽断霞轻。狂来飞上高峰顶，趺坐松柯叫月生。
湖上漫赋二首·其一
作者：郑思肖
朝代：宋
体裁：七言绝句

藓崖苍润雨初乾，石罅飞泉喷雪寒。啼断禽声山更静，青松影下倚栏干。
湖上漫赋二首·其一
作者：郑思肖
朝代：宋

藓崖苍润雨初干，石罅飞泉喷雪寒。
啼断禽声山更静，青松影下倚栏干。
湖上漫赋二首·其二
作者：郑思肖
朝代：宋
体裁：七言绝句

一望湖光镜面平，暮鸦过尽断霞轻。狂来飞上高峰顶，趺坐松柯叫月生。
湘灵鼓瑟图
作者：郑思肖
朝代：宋
体裁：七言绝句

雾质烟姿雪月心，凌波无迹似多情。试听谁在湘江上，彷佛秋风曲数声。
火德
作者：郑思肖
朝代：宋
体裁：五言律诗

火德续正统，东南气运昌。雒京都赤帝，鲁史笔天王。八极开清晓，群星避太阳。讴歌今有在，历数永无疆。
烂柯图
作者：郑思肖
朝代：宋
体裁：七言绝句

日出樵柴日落归，几年黑白梦纷飞。看来直待斧柯烂，始悟老仙棋外机。
爱竹歌
作者：郑思肖
朝代：宋
体裁：古风

此君气节极伟特，令人爱之舍不得。遍造山水有竹处，不问主人识不识。朝朝暮暮看不足，感得碧光透双目。一旦心空忽归去，挺身特立化为玉。
狂歌
作者：郑思肖
朝代：宋

一笑识破天地根，随意变化易其名。
俯御三十六天顶，主宰一气生羣生。
倏歘有怒行号令，亿兆雷鼓轰天声。
敕噀龙口数滴水，凈洗世界泠然清。
推出火帝照寰宇，万万万世长光明。
狂歌
作者：郑思肖
朝代：宋
体裁：古风

一笑识破天地根，随意变化易其名。俯御三十六天顶，主宰一气生群生。倏歘有怒行号令，亿兆雷鼓轰天声。敕噀龙口数滴水，净洗世界泠然清。推出火帝照寰宇，万万万世长光明。
狄仁杰白云亲舍图
作者：郑思肖
朝代：宋
体裁：七言绝句

驻马回头眺碧空，河阳在望去匆匆。吾亲虽舍白云下，岂出梁公一念中。
独游
作者：郑思肖
朝代：宋

吾非好独游，无与吾同者。
不行众所行，所以惊天下。
逆哉一世人，昔辩而今哑。
吻涎流腥羶，变尾面不赭。
若曰汝为人，宁不识取舍。
止止勿多言，清风生四野。
独游
作者：郑思肖
朝代：宋
体裁：古风

吾非好独游，无与吾同者。不行众所行，所以惊天下。逆哉一世人，昔辩而今哑。吻涎流腥膻，变尾面不赭。若曰汝为人，宁不识取舍。止止勿多言，清风生四野。
独钓
作者：郑思肖
朝代：宋
体裁：五言律诗

高兴一丝在，清风万古长。不为周吕望，愿似汉严光。天下皆秋雨，山中自夕阳。后来有孺子，终久辨沧浪。
玉川长鬚赤脚图
作者：郑思肖
朝代：宋
体裁：七言绝句

惯立煎茶屋角头，低眸频候雪花浮。一奴一婢亦作怪，不为先生破屋愁。
王勃滕王阁记图
作者：郑思肖
朝代：宋
体裁：七言绝句

王勃清才俊不禁，烂铺艳锦赏知音。空馀高阁青云里，谁识落霞秋水心。
王勃滕王阁记图
作者：郑思肖
朝代：宋

王勃清才俊不禁，烂铺艷锦赏知音。
空余高阁青云裏，谁识落霞秋水心。
王子猷看竹图
作者：郑思肖
朝代：宋
体裁：七言绝句

秋沁徽之骨亦清，翠光如水漾空明。只图一见此君面，谁更问人閒姓名。
王子猷访戴图
作者：郑思肖
朝代：宋
体裁：七言绝句

雪夜怀人泛剡溪，造门而返是还非。不曾相见犹相见，满载清风独自归。
王孝伯痛饮读离骚图
作者：郑思肖
朝代：宋
体裁：七言绝句

名士天生磊落才，只耽痛饮罄樽罍。谁传一味解酲法，歌断离骚眼自开。
王烈餐石髓图
作者：郑思肖
朝代：宋
体裁：七言绝句

五百年方开此山，寒光浮暖湿而乾。明明正是洪濛髓，只恐凡人不肯餐。
王烈餐石髓图
作者：郑思肖
朝代：宋

五百年方开此山，寒光浮暖湿而干。
明明正是洪蒙髓，只恐凡人不肯餐。
王祥卧冰图
作者：郑思肖
朝代：宋
体裁：七言绝句

母病杯羹意未谐，解衣竟欲卧冰开。有心直透清波下，安得无鱼跃出来。
王粲覆棋图
作者：郑思肖
朝代：宋

鸦鹭争飞局局殊，便生国手亦难图。
未曾落子有一着，王粲还能覆得无。
王粲覆棋图
作者：郑思肖
朝代：宋
体裁：七言绝句

鸦鹭争飞局局殊，便生国手亦难图。未曾落子有一著，王粲还能覆得无。
王羲之兰亭图
作者：郑思肖
朝代：宋
体裁：七言绝句

犹记兰亭三月三，流觞曲水畅清酣。分明一段永和意，好向羲之笔外参。
王衍举阿堵物图
作者：郑思肖
朝代：宋
体裁：七言绝句

口不言钱早不同，何须相试苦相攻。今朝叱去阿堵物，一室玲珑分外空。
琴女行
作者：郑思肖
朝代：宋

嫦娥开殿当高青，白光染夜生空明。望中泠泠瑩如水，碧透肉镜双瞳子。窄袖笼春玉笋娇，援琴一鼓秋潇潇。瑶池女子旨趣别，紫清吹下太古雪。双鬟翠腻绾香雾，临风欲控青鸾羽。应悔思凡谪尘土，长向花前忆王母。
琴女行
作者：郑思肖
朝代：宋
体裁：古风

嫦娥开殿当高青，白光染夜生空明。望中泠泠莹如水，碧透肉镜双瞳子。窄袖笼春玉笋娇，援琴一鼓秋潇潇。瑶池女子旨趣别，紫清吹下太古雪。双鬟翠腻绾香雾，临风欲控青鸾羽。应悔思凡谪尘土，长向花前忆王母。
皇初平牧羊图
作者：郑思肖
朝代：宋

兄弟参商四十春，金华山裏问斜曛。
相逢不是牧羊客，白石颟顸冷笑君。
皇初平牧羊图
作者：郑思肖
朝代：宋
体裁：七言绝句

兄弟参商四十春，金华山里问斜曛。相逢不是牧羊客，白石颟顸冷笑君。
睡觉有怀寄王梅坞垓
作者：郑思肖
朝代：宋
体裁：七言律诗

向年治乱屡兴怀，此日清闲独把杯。千古英雄人不见，一楼风雨梦初回。空中变化观龙见，世上凄凉误凤来。须入山林了生死，莫将心迹付尘埃。
秋成
作者：郑思肖
朝代：宋
体裁：七言绝句

秋成田里自人烟，刁斗声中又一年。王莽货泉成底事，东都仍用五铢钱。
秋歌
作者：郑思肖
朝代：宋
体裁：古风

凉风捲地吹秋来，秋之为气何清哉。紫箫露华浴万宇，暑神欲驻难裴回。今年舍我去者二百二十有五日，今日之后谁使来日来相催。琥珀满卮，发越清奇。万物脆而易化，五官灵而多知。一世之间几千万人，一人之心几千万变，碎裂神气纷云为。液槁矣而告惫，气翻然而相辞。适之变化，不知其谁。气母一丸，空虚跳跃。金浮木沉，老怪消铄。我之变化，亦不知谁。苍苍茫茫万万古，玄瞳烱歘夜不瞽。醉中唤秋与秋语，秋辞凄脆咽不吐。忽欲骑鲸汗漫游，海藏飞出白玉鼓。
秋歌
作者：郑思肖
朝代：宋

凉风捲地吹秋来，秋之为气何清哉。
紫箫露华浴万宇，暑神欲驻难裴回。
今年舍我去者二百二十有五日，今日之后谁使来日来相催。
琥珀满巵，发越清奇。
万物脆而易化，五官灵而多知。
一世之间几千万人，一人之心几千万变，碎裂神气纷云为。
液槁矣而告惫，气翻然而相辞。
适之变化，不知其谁。
气母一丸，空虚跳跃。
金浮木沉，老怪消铄。
我之变化，亦不知谁。
苍苍茫茫万万古，玄瞳烱歘夜不瞽。
醉中唤秋与秋语，秋辞凄脆咽不吐。
忽欲骑鲸汗漫游，海藏飞出白玉鼓。
秋胡子图
作者：郑思肖
朝代：宋
体裁：七言绝句

郎归犹未到家中，艳语勾春妾面红。叵耐相逢不相识，梅花那肯恋东风。
秋雨
作者：郑思肖
朝代：宋
体裁：七言绝句

云满长空雨满山，凄凄风色变新寒。夜来白帝将秋去，万树淋漓哭不乾。
秋雨
作者：郑思肖
朝代：宋

云满长空雨满山，凄凄风色变新寒。
夜来白帝将秋去，万树淋漓哭不干。
秦女吹箫图
作者：郑思肖
朝代：宋
体裁：七言绝句

弄玉飘飘仙女姿，凤凰低舞久相期。箫中应有别一曲，飞出青天影外吹。
竹林七贤图
作者：郑思肖
朝代：宋
体裁：七言绝句

清谈何补晋江山，谁与中原了岁寒。惟有白云三四片，飞来自向古琅玕。
答
作者：郑思肖
朝代：宋
体裁：七言律诗

语声带咽吐新诗，彻骨衔冤痛不知。报国心惟忧汉贼，读书人肯学胡儿。剑携入手霜三尺，镜挂当胸月一规。终久难磨天理在，匪伊谈笑定时危。
纪昌贯蝨悟射图
作者：郑思肖
朝代：宋
体裁：七言绝句

从来绝艺欲超伦，何止弯弓用意深。觑破微尘微极处，忽开大地见红心。
结交二首
作者：郑思肖
朝代：宋

凤鸮同为禽，麟虎同为兽。以彼善恶殊，致令分去取。恶者伪以善，惑世不可究。唯在行事间，以理观于久。或不近人情，避之如避臭。君子重结交，芳名垂宇宙。伐木义不古，伪敬溢颜面。交接无真情，面是背乃变。疏则易为恩，密则将成怨。当学晏平仲，终始保相见。
结交二首·其一
作者：郑思肖
朝代：宋
体裁：古风

凤鸮同为禽，麟虎同为兽。以彼善恶殊，致令分去取。恶者伪以善，惑世不可究。唯在行事间，以理观于久。或不近人情，避之如避臭。君子重结交，芳名垂宇宙。
结交二首·其一
作者：郑思肖
朝代：宋

凤鸮同为禽，麟虎同为兽。
以彼善恶殊，致令分去取。
恶者僞以善，惑世不可究。
唯在行事间，以理观于久。
或不近人情，避之如避臭。
君子重结交，芳名垂宇宙。
结交二首·其二
作者：郑思肖
朝代：宋
体裁：古风

伐木义不古，伪敬溢颜面。交接无真情，面是背乃变。疏则易为恩，密则将成怨。当学晏平仲，终始保相见。
结交二首·其二
作者：郑思肖
朝代：宋

伐木义不古，僞敬溢颜面。
交接无真情，面是背乃变。
疏则易为恩，密则将成怨。
当学晏平仲，终始保相见。
绝句十首
作者：郑思肖
朝代：宋

羊裘独钓浙江湄，百姓哀哀苦乱离。但得汉家鸿业在，莫愁光武奋身迟。目断秋江欲暮时，天边落叶弄愁飞。翠华幸北平安信，只愿新鸿带得归。玉辇愁经草地腥，酸风频捲马头尘。我朝三百年忠厚，不信山河属别人。阊门城外水涵空，雁影凄凉落照中。一望秋风数千里，不知何处是行宫。草木恩深雨露馀，公卿环列汉庭居。一朝投阁千年笑，却是杨雄不读书。一叶飞秋万树寒，行吟憔悴倚栏干。渊明只忆晋朝事，满眼黄花泪不乾。银汉斜倾玉漏残，钗虫熠熠照清寒。最怜今夜下弦月，一半娑婆树不完。騣笠毡靴搭护衣，金牌骏马走如飞。十三门里秋光冷，谁梦朝天喝道归。西风满路奈愁何，昏鼓声中厌北歌。菱藕市空灯火断，一城秋怨月明多。子夜神游碧落间，群仙飞语下人寰。上天深念苍生苦，特敕三宫圣驾还。
绝句十首·其一
作者：郑思肖
朝代：宋
体裁：七言绝句

羊裘独钓浙江湄，百姓哀哀苦乱离。但得汉家鸿业在，莫愁光武奋身迟。
绝句十首·其七
作者：郑思肖
朝代：宋
体裁：七言绝句

银汉斜倾玉漏残，钗虫熠熠照清寒。最怜今夜下弦月，一半娑婆树不完。
绝句十首·其三
作者：郑思肖
朝代：宋
体裁：七言绝句

玉辇愁经草地腥，酸风频捲马头尘。我朝三百年忠厚，不信山河属别人。
绝句十首·其九
作者：郑思肖
朝代：宋
体裁：七言绝句

西风满路奈愁何，昏鼓声中厌北歌。菱藕市空灯火断，一城秋怨月明多。
绝句十首·其二
作者：郑思肖
朝代：宋
体裁：七言绝句

目断秋江欲暮时，天边落叶弄愁飞。翠华幸北平安信，只愿新鸿带得归。
绝句十首·其五
作者：郑思肖
朝代：宋

草木恩深雨露余，公卿环列汉庭居。
一朝投阁千年笑，却是杨雄不读书。
绝句十首·其五
作者：郑思肖
朝代：宋
体裁：七言绝句

草木恩深雨露馀，公卿环列汉庭居。一朝投阁千年笑，却是杨雄不读书。
绝句十首·其八
作者：郑思肖
朝代：宋

騣笠毡靴搭护衣，金牌骏马走如飞。
十三门裏秋光冷，谁梦朝天喝道归。
绝句十首·其八
作者：郑思肖
朝代：宋
体裁：七言绝句

騣笠毡靴搭护衣，金牌骏马走如飞。十三门里秋光冷，谁梦朝天喝道归。
绝句十首·其六
作者：郑思肖
朝代：宋
体裁：七言绝句

一叶飞秋万树寒，行吟憔悴倚栏干。渊明只忆晋朝事，满眼黄花泪不乾。
绝句十首·其六
作者：郑思肖
朝代：宋

一叶飞秋万树寒，行吟憔悴倚栏干。
渊明只忆晋朝事，满眼黄花泪不干。
绝句十首·其十
作者：郑思肖
朝代：宋
体裁：七言绝句

子夜神游碧落间，群仙飞语下人寰。上天深念苍生苦，特敕三宫圣驾还。
绝句十首·其四
作者：郑思肖
朝代：宋
体裁：七言绝句

阊门城外水涵空，雁影凄凉落照中。一望秋风数千里，不知何处是行宫。
续洗兵马
作者：郑思肖
朝代：宋

遭时不祥厄阳九，垢面蓬鬓丧家狗。
四夷交侵小雅废，率其子弟攻父母。
封豕长蛇亘人域，天子下殿跣足走。
凝碧池头乐最愁，连昌宫裏花亦丑。
三精雾塞黑曈曈，天破地裂一无有。
谁执弓矢救日月，仰泣旻天大号吼。
贤者不入胜母里，义士耻饮盗泉水。
丈夫立身乃大事，一失此足死亦耻。
当知孔明杲卿辈，岿然三代古君子。
吕尚磻溪钓文王，乃是汉唐人才尔。
到今大坏不可救，鸱枭破獍咀唇齿。
高瞠双眼视天下，黔首浑敦状如鬼。
龙堆大漠鸟兽夷，舌捲音响蛮侏离。
不类人形舞百怪，错乱天命灾羣黎。
营州羯狗猪龙形，讵能篡有唐丕基。
太子即位灵武日，天开万仞磨崖碑。
载定尊卑奠鰲极，一新正朔授人时。
渐被日出月没处，梯航臣妾拜京师。
黄旗紫盖东南兴，大火王气浮晴春。
勿欺一成一旅微，少康犹能作之君。
班超已着王命论，陈婴王陵毋生心。
绛衣大冠大敌勇，今日岂无刘将军。
田野豪杰久延颈，一呼而动云来奔。
我当率之效驰驱，整顿干坤明大伦。
旧邦新命光前王，逆俗污染咸惟新。
续洗兵马
作者：郑思肖
朝代：宋
体裁：古风

遭时不祥厄阳九，垢面蓬鬓丧家狗。四夷交侵小雅废，率其子弟攻父母。封豕长蛇亘人域，天子下殿跣足走。凝碧池头乐最愁，连昌宫里花亦丑。三精雾塞黑曈曈，天破地裂一无有。谁执弓矢救日月，仰泣旻天大号吼。贤者不入胜母里，义士耻饮盗泉水。丈夫立身乃大事，一失此足死亦耻。当知孔明杲卿辈，岿然三代古君子。吕尚磻溪钓文王，乃是汉唐人才尔。到今大坏不可救，鸱枭破獍咀唇齿。高瞠双眼视天下，黔首浑敦状如鬼。龙堆大漠鸟兽夷，舌捲音响蛮侏离。不类人形舞百怪，错乱天命灾群黎。营州羯狗猪龙形，讵能篡有唐丕基。太子即位灵武日，天开万仞磨崖碑。载定尊卑奠鳌极，一新正朔授人时。渐被日出月没处，梯航臣妾拜京师。黄旗紫盖东南兴，大火王气浮晴春。勿欺一成一旅微，少康犹能作之君。班超已著王命论，陈婴王陵毋生心。绛衣大冠大敌勇，今日岂无刘将军。田野豪杰久延颈，一呼而动云来奔。我当率之效驰驱，整顿乾坤明大伦。旧邦新命光前王，逆俗污染咸惟新。
翟公交情图
作者：郑思肖
朝代：宋
体裁：七言绝句

翟公冷语久逾新，汉世交情古亦今。不被死生贫贱转，此时方始见人心。
老子度关图
作者：郑思肖
朝代：宋
体裁：七言绝句

紫气东来压万山，老聃吐舌笑开颜。青牛车外天风阔，摇动当年函谷关。
自挽
作者：郑思肖
朝代：宋

堂堂男子不封侯，与命为仇死未休。
陷虏有歌春梦断，哭天无地夜魂愁。
九清风露极玄处，万古虚空自在游。
痛恨莫能生报国，从今阴隲溥南州。
自挽
作者：郑思肖
朝代：宋
体裁：七言律诗

堂堂男子不封侯，与命为仇死未休。陷虏有歌春梦断，哭天无地夜魂愁。九清风露极玄处，万古虚空自在游。痛恨莫能生报国，从今阴骘溥南州。
自题墨竹
作者：郑思肖
朝代：宋
体裁：七言绝句

万顷琅玕压碧云，清风幽兴渺无垠。当时首肯说不得，不意相知有此君。
自题大义集后
作者：郑思肖
朝代：宋
体裁：七言律诗

长夜漫漫发浩歌，生民涂炭果如何。中兴车马修攘在，变雅君臣废缺多。赤帜开明新日月，青毡恢拓旧山河。誓崇忠义诛奸逆，田海虽迁志不磨。
自题大义集后
作者：郑思肖
朝代：宋

长夜漫漫发浩歌，生民涂炭果如何。
中兴车马修攘在，变雅君臣废缺多。
赤帜开明新日月，青毡恢拓旧山河。
誓崇忠义诛姦逆，田海虽迁志不磨。
苏东坡前赤壁赋图
作者：郑思肖
朝代：宋
体裁：七言绝句

泛舟赤壁痛衔杯，孟德英豪安在哉。何似江山风月妙，不从自己外边来。
苏李泣别图
作者：郑思肖
朝代：宋
体裁：七言绝句

同为武帝一时人，忠逆分违感慨深。早信子卿归汉去，泪痕滴滴滴黄金。
苏武牧羊假寐图
作者：郑思肖
朝代：宋

十九年间堕渺茫，饥来啮雪齿生香。
一心只梦飞归国，双眼何曾看见羊。
苏武牧羊假寐图
作者：郑思肖
朝代：宋
体裁：七言绝句

十九年间堕渺茫，饥来齧雪齿生香。一心只梦飞归国，双眼何曾看见羊。
苦怀六首
作者：郑思肖
朝代：宋

我行荒野间，风埃苦浩浩。嗟汝后生者，惟恐不见老。世事如霜木，颜色尽枯槁。愁来不即死，反为命所恼。今人真小儿，语话尚痴倒。不辨亲与仇，得食即为好。焉知父母心，茹痛伤怀抱。难报三春晖，满地皆芳草。滔滔流波澜，百川俱颓靡。竞羡吕望贵，独欠伯夷死。小恩尚思报，大义反忘耻。国家三百年，果何负于尔。南山一何高，支脉远不断。巉岩峰峦间，松柏苍翠满。面阳地力盛，万物发新暖。我欲飞至之，惜哉羽翮短。昔为天上云，今作地下尘。踠足屡哭懊，痛惜六尺身。父母生我时，教我为贤人。生得男儿骨，一死亦精神。畴谓迫中年，堕影浊水滨。局蹐走残命，语飒气不伸。固知复继剥，霜雪天地仁。愿得一脉暖，散为天下春。援手水火间，以道拯斯民。俾知尊卑位，万世不湮沦。我命而为人，形异禽兽生。所以异者何，不越纲常行。斯道如日光，千古同一明。胡为舍白昼，摘埴涂冥盲。伯夷圣人远，双瞳空晶晶。悲风吹语断，天阔青山横。古人立志高，为义不为己。今人所见卑，独为贫贱耻。不义富贵生，宁以饿而死。遗体非不重，所惧悖于理。我禀清淑气，生而秀为士。读书三十年，颇知六经旨。质之以人道，所言皆如此。奚乃滞风尘，尔汝弄欢喜。浙山高苍苍，浙水清瀰瀰。三叹动遐思，清风响两耳。暂焉深隐去，长镵访园绮。敬俟时之清，终其天伦尔。
苦怀六首·其一
作者：郑思肖
朝代：宋
体裁：古风

我行荒野间，风埃苦浩浩。嗟汝后生者，惟恐不见老。世事如霜木，颜色尽枯槁。愁来不即死，反为命所恼。今人真小儿，语话尚痴倒。不辨亲与仇，得食即为好。焉知父母心，茹痛伤怀抱。难报三春晖，满地皆芳草。
苦怀六首·其三
作者：郑思肖
朝代：宋
体裁：古风

南山一何高，支脉远不断。巉岩峰峦间，松柏苍翠满。面阳地力盛，万物发新暖。我欲飞至之，惜哉羽翮短。
苦怀六首·其二
作者：郑思肖
朝代：宋
体裁：古风

滔滔流波澜，百川俱颓靡。竞羡吕望贵，独欠伯夷死。小恩尚思报，大义反忘耻。国家三百年，果何负于尔。
苦怀六首·其五
作者：郑思肖
朝代：宋
体裁：古风

我命而为人，形异禽兽生。所以异者何，不越纲常行。斯道如日光，千古同一明。胡为舍白昼，摘埴涂冥盲。伯夷圣人远，双瞳空晶晶。悲风吹语断，天阔青山横。
苦怀六首·其六
作者：郑思肖
朝代：宋
体裁：古风

古人立志高，为义不为己。今人所见卑，独为贫贱耻。不义富贵生，宁以饿而死。遗体非不重，所惧悖于理。我禀清淑气，生而秀为士。读书三十年，颇知六经旨。质之以人道，所言皆如此。奚乃滞风尘，尔汝弄欢喜。浙山高苍苍，浙水清瀰瀰。三叹动遐思，清风响两耳。暂焉深隐去，长镵访园绮。敬俟时之清，终其天伦尔。
苦怀六首·其六
作者：郑思肖
朝代：宋

古人立志高，为义不为己。
今人所见卑，独为贫贱耻。
不义富贵生，宁以饿而死。
遗体非不重，所惧悖于理。
我禀清淑气，生而秀为士。
读书三十年，颇知六经旨。
质之以人道，所言皆如此。
奚乃滞风尘，尔汝弄欢喜。
浙山高苍苍，浙水清瀰瀰。
三叹动遐思，清风响两耳。
暂焉深隠去，长镵访园绮。
敬俟时之清，终其天伦尔。
苦怀六首·其四
作者：郑思肖
朝代：宋
体裁：古风

昔为天上云，今作地下尘。踠足屡哭懊，痛惜六尺身。父母生我时，教我为贤人。生得男儿骨，一死亦精神。畴谓迫中年，堕影浊水滨。局蹐走残命，语飒气不伸。固知复继剥，霜雪天地仁。愿得一脉暖，散为天下春。援手水火间，以道拯斯民。俾知尊卑位，万世不湮沦。
苦怀六首·其四
作者：郑思肖
朝代：宋

昔为天上云，今作地下尘。
踠足屡哭懊，痛惜六尺身。
父母生我时，教我为贤人。
生得男儿骨，一死亦精神。
畴谓迫中年，堕影浊水滨。
跼蹐走残命，语飒气不伸。
固知復继剥，霜雪天地仁。
愿得一脉暖，散为天下春。
援手水火间，以道拯斯民。
俾知尊卑位，万世不湮沦。
苦雨
作者：郑思肖
朝代：宋
体裁：古风

霖霪厄晴光，胸臆堆倥偬。魍魉啸阴风，砭中肌骨痛。物象各忧囚，坤舆一澒洞。死禁朝阳升，私窃阴权弄。我剖一寸心，洒血声大恸。叫天开光明，昼夜永不霿。
范蠡扁舟图
作者：郑思肖
朝代：宋

乌喙无情奈若何，功成只合理渔簑。
跃身吴越兴亡外，一舸江湖风月多。
范蠡扁舟图
作者：郑思肖
朝代：宋
体裁：七言绝句

乌喙无情奈若何，功成只合理渔蓑。跃身吴越兴亡外，一舸江湖风月多。
荣启期三乐图
作者：郑思肖
朝代：宋
体裁：七言绝句

生死悠悠付老天，启期三乐亦超然。此身不得为男子，空活人间九十年。
菊花歌
作者：郑思肖
朝代：宋
体裁：古风

太极之髓日之精，生出天地秋风身。万木摇落百草死，正色与秋争光明。背时独立抱寂寞，心香贞烈透寥廓。至死不变英气多，举头南山高嵯峨。
董仲舒不窥园图
作者：郑思肖
朝代：宋
体裁：七言绝句

西汉诸儒君最醇，无人见面意应深。三年尽力窥经史，一旦看花了古今。
蓝采和踏踏歌图
作者：郑思肖
朝代：宋
体裁：七言绝句

踏踏歌中天地开，红颜春树莫相催。蓝袍转破转奇特，别看仙人舞一回。
虎丘
作者：郑思肖
朝代：宋
体裁：古风

何年海涌来，霹雳破地脉。裂透千仞深，嵌空削苍壁。山润石乳甘，秋冷铁花碧。阖闾云空愁，银虎去无迹。蛟龙镇奇险，拱护梵王宅。
补梦中所作
作者：郑思肖
朝代：宋
体裁：七言绝句

鸿雁流离梦亦惊，满怀凄怨足秋声。此身不死胡儿手，留与君王取太平。
袁安卧雪图
作者：郑思肖
朝代：宋
体裁：七言绝句

飞玉堆寒二丈过，杜门僵卧养天和。不愁屋外六花大，但觉胸中清气多。
西施捧心图
作者：郑思肖
朝代：宋
体裁：七言绝句

荡尽吴王醉后春，化为颦笑艳精神。当胸一点痛得别，直是妖娆恼杀人。
西王母蟠桃宴图
作者：郑思肖
朝代：宋
体裁：七言绝句

玄圃筵开物外春，万仙欢笑动精神。蟠桃种子今犹在，谁是三千年后人。
观雪
作者：郑思肖
朝代：宋
体裁：古风

吾独爱观雪，心与雪同色。清兴匝空朗，或语或时默。李白有狂才，飞笔写无极。惊倒天上人，世间晓不得。
观颜鲁公帖
作者：郑思肖
朝代：宋
体裁：古风

吾拜鲁公帖，凛然气如生。终身大唐臣，千载名峥嵘。愧彼今之人，兽心蠹天经。
览镜
作者：郑思肖
朝代：宋
体裁：五言律诗

朝来一览镜，抱负颇峥嵘。貌古烟霞气，诗新金玉声。郊坰常哭鬼，风雨自鸡鸣。所喜不靴笠，巍冠敝屣行。
览镜
作者：郑思肖
朝代：宋

朝来一览镜，抱负颇峥嵘。
貌古烟霞气，诗新金玉声。
郊垧常哭鬼，风雨自鷄鸣。
所喜不靴笠，巍冠敝屣行。
许由弃瓢图
作者：郑思肖
朝代：宋
体裁：七言绝句

天下摇头不肯为，恰如瓢挂老松枝。许由不在箕山在，千古高风属阿谁。
许真君飞昇图
作者：郑思肖
朝代：宋
体裁：七言绝句

铁柱遗踪尚俨然，五陵后必出群仙。当时谌姆说甚么，四十二人都上天。
访隐者
作者：郑思肖
朝代：宋
体裁：七言绝句

石窦云封隐者家，一溪流水绕门斜。满山落叶无行路，树上寒猿剥藓花。
访隠者
作者：郑思肖
朝代：宋

石窦云封隠者家，一溪流水绕门斜。
满山落叶无行路，树上寒猿剥藓花。
赠僧
作者：郑思肖
朝代：宋

澹然无所着，暂走世间尘。
罗汉来东土，将军现后身。
语香清净法，心苦乱离春。
曾得拈花意，纵横变化新。
赠僧
作者：郑思肖
朝代：宋
体裁：五言律诗

澹然无所著，暂走世间尘。罗汉来东土，将军现后身。语香清净法，心苦乱离春。曾得拈花意，纵横变化新。
赠老王道人
作者：郑思肖
朝代：宋
体裁：七言绝句

曾宴瑶池王母家，瞳方鬓黑脸凝霞。休将甲子来相问，知见蟠桃几度花。
越州飞翼楼
作者：郑思肖
朝代：宋
体裁：五言律诗

飞来绝顶上，流盼入无垠。国土东南阔，山川今古新。高楼临白日，平地载青春。直欲蓬莱去，因风问大钧。
车武子聚萤读书图
作者：郑思肖
朝代：宋
体裁：七言绝句

武子耽书不暂忘，练囊终夜照凄凉。读来读去东方白，笑杀流萤数点光。
轮扁谏读书图
作者：郑思肖
朝代：宋
体裁：七言绝句

轮扁释椎开口谏，国君据坐展书开。古人糟粕终枯淡，谁醉天然滋味来。
辛巳夏七月
作者：郑思肖
朝代：宋
体裁：古风

辛巳夏七月，初五日正午。太白灿然见，太阴亦俱睹。索历验其次，太白躔在午。兵争周分野，天下气当吐。敬以诗识之，储为史官补。
辛巳夏七月
作者：郑思肖
朝代：宋

辛巳夏七月，初五日正午。
太白灿然见，太阴亦俱覩。
索历验其次，太白躔在午。
兵争周分野，天下气当吐。
敬以诗识之，储为史官补。
辛巳岁立春作
作者：郑思肖
朝代：宋
体裁：五言律诗

大辱痛于死，含哀吊岁华。叫云声草檄，恋阙梦宣麻。地走人形兽，春开鬼面花。年年北去妇，马上哭琵琶。
辛巳岁立春作
作者：郑思肖
朝代：宋

大辱痛于死，含哀弔岁华。
叫云声草檄，恋阙梦宣麻。
地走人形兽，春开鬼面花。
年年北去妇，马上哭琵琶。
追奖
作者：郑思肖
朝代：宋
体裁：五言律诗

谁谓匪人贱，犹怀事贼羞。挺身持大义，正语叱狂酋。名在春逾艳，骨香花不愁。有灵知国事，地下笑王侯。
追奬
作者：郑思肖
朝代：宋

谁谓匪人贱，犹怀事贼羞。
挺身持大义，正语叱狂酋。
名在春逾艷，骨香花不愁。
有灵知国事，地下笑王侯。
送人之官
作者：郑思肖
朝代：宋
体裁：五言律诗

烂醉拥貂裘，挥鞭跨紫骝。客途寒色重，边地月华愁。旌旆开前道，江山指别州。相逢俄作别，沧海一虚舟。
送人之行在
作者：郑思肖
朝代：宋
体裁：七言律诗

歌断阳关奏暮笳，东风吹客向京华。三更舟度淞江月，一路春连上苑花。地逼星辰黄道近，山环宫殿紫云斜。兹游归计须宜早，莫遣相思梦绕家。
送僧游西湖归永嘉
作者：郑思肖
朝代：宋
体裁：七言律诗

大地疮痍痛正新，南归不避雪纷纷。柳边人忆一湖锦，松下僧闲九里云。熟路有缘家易到，空经无字世难闻。菖蒲涧水濯双足，雁荡山巅曝夕曛。
送友人归
作者：郑思肖
朝代：宋
体裁：五言律诗

年高雪满簪，唤渡浙江浔。花落一杯酒，月明千里心。凤凰身宇宙，麋鹿性山林。别后空回首，冥冥烟树深。
逋仙探梅图
作者：郑思肖
朝代：宋
体裁：七言绝句

雪压咸平处士家，冻云锁暝苦相遮。欲知天上春消息，只觅南枝第一花。
逢故人
作者：郑思肖
朝代：宋
体裁：七言绝句

晓路云埋拨未开，霜风空老栋梁材。平生不识悲秋事，今日白头何处来。
逢陈宜之
作者：郑思肖
朝代：宋
体裁：五言律诗

行李苦役役，相逢古润州。千金一夜醉，四海十年游。山静鬼行月，宵凉人梦秋。近闻边事急，畎亩得无忧。
遇秋涧
作者：郑思肖
朝代：宋
体裁：古风

灵襟吐泄山川秀，擒勒造化归双手。玄云飞雨破青空，耸动万象鬼神走。我昔先人游荆州，曾同君醉江汉楼。手捉明月入口吞，足踏清风跨海游。于今二十二年后，古吴国中相邂逅。先人虽负一代名，不似先生今白首。
遇秋涧
作者：郑思肖
朝代：宋

灵襟吐洩山川秀，擒勒造化归双手。
玄云飞雨破青空，耸动万象鬼神走。
我昔先人游荆州，曾同君醉江汉楼。
手捉明月入口吞，足踏清风跨海游。
于今二十二年后，古吴国中相邂逅。
先人虽负一代名，不似先生今白首。
遣兴二首
作者：郑思肖
朝代：宋

独笑或独哭，从人唤作颠。生惟嗜食菜，贫亦耻言钱。清兴游空外，孤愁抱日边。所忧无别念，雁又犯南天。传家曾受易，所得亦良深。今古岂二道，死生惟一心。颠风掀旷野，痴雪厄寒林。不改隐居操，扃门自鼓琴。
遣兴二首·其一
作者：郑思肖
朝代：宋
体裁：五言律诗

独笑或独哭，从人唤作颠。生惟嗜食菜，贫亦耻言钱。清兴游空外，孤愁抱日边。所忧无别念，雁又犯南天。
遣兴二首·其二
作者：郑思肖
朝代：宋
体裁：五言律诗

传家曾受易，所得亦良深。今古岂二道，死生惟一心。颠风掀旷野，痴雪厄寒林。不改隐居操，扃门自鼓琴。
遣兴二首·其二
作者：郑思肖
朝代：宋

传家曾受易，所得亦良深。
今古岂二道，死生惟一心。
颠风掀旷野，痴雪厄寒林。
不改隠居操，扃门自鼓琴。
避暑入古寺
作者：郑思肖
朝代：宋

避暑入古寺，暂尔遣骚屑。
心静凉于秋，倏然适清悦。
彼哉谁氏子，对弈气争杰。
惜其二低手，彼此蔑奇着。
旁观发冷笑，连呼错错错。
救之不可及，流视入寥廓。
避暑入古寺
作者：郑思肖
朝代：宋
体裁：古风

避暑入古寺，暂尔遣骚屑。心静凉于秋，倏然适清悦。彼哉谁氏子，对弈气争杰。惜其二低手，彼此蔑奇著。旁观发冷笑，连呼错错错。救之不可及，流视入寥廓。
避暑入古寺
作者：郑思肖
朝代：宋

避暑入古寺，暂尔遣骚屑。心静凉於秋，倏然适清悦。彼哉谁氏子，对弈气争杰。惜其二低手，彼此蔑奇着。帝观发冷笑，连呼错错错。救之不可及，流视入寥廓。
郊行即事四首
作者：郑思肖
朝代：宋

一变太平业，民生若失巢。乏牛耕瘠土，多马坏荒郊。花圃半栽菜，谷田今长茅。幡然欲深隐，远与世相抛。五年前事别，一说泪滂沱。帝业虽迁鼎，人心未倒戈。日光疑白昼，天影愧清波。背立官塘路，风前慷慨歌。痴立若忘归，欲言还又讷。时危恐戄多，国破繁华歇。黄叶辱吴山，绿芜欺魏阙。两峰流水声，偷哭汉宫月。云禁江城昼色阴，可怜寂寞读书身。风霜虐命四五载，雨露润民三百春。雁落愁声唯送泪，马驰怨迹岂成尘。如今不独桐江上，新著羊裘又一人。
郊行即事四首·其一
作者：郑思肖
朝代：宋
体裁：五言律诗

一变太平业，民生若失巢。乏牛耕瘠土，多马坏荒郊。花圃半栽菜，谷田今长茅。幡然欲深隐，远与世相抛。
郊行即事四首·其一
作者：郑思肖
朝代：宋

一变太平业，民生若失巢。
乏牛耕瘠土，多马坏荒郊。
花圃半栽菜，谷田今长茅。
幡然欲深隠，远与世相抛。
郊行即事四首·其三
作者：郑思肖
朝代：宋
体裁：五言律诗

痴立若忘归，欲言还又讷。时危恐戄多，国破繁华歇。黄叶辱吴山，绿芜欺魏阙。两峰流水声，偷哭汉宫月。
郊行即事四首·其二
作者：郑思肖
朝代：宋
体裁：五言律诗

五年前事别，一说泪滂沱。帝业虽迁鼎，人心未倒戈。日光疑白昼，天影愧清波。背立官塘路，风前慷慨歌。
郊行即事四首·其四
作者：郑思肖
朝代：宋

云禁江城昼色阴，可怜寂寞读书身。
风霜虐命四五载，雨露润民三百春。
雁落愁声唯送泪，马驰怨迹岂成尘。
如今不独桐江上，新着羊裘又一人。
郊行即事四首·其四
作者：郑思肖
朝代：宋
体裁：七言律诗

云禁江城昼色阴，可怜寂寞读书身。风霜虐命四五载，雨露润民三百春。雁落愁声唯送泪，马驰怨迹岂成尘。如今不独桐江上，新著羊裘又一人。
郝隆晒腹书图
作者：郑思肖
朝代：宋
体裁：七言绝句

七夕庭中罗绮乾，邻家应是鄙儒冠。文章满腹无人识，铺与青天白日看。
郝隆晒腹书图
作者：郑思肖
朝代：宋

七夕庭中罗绮干，邻家应是鄙儒冠。
文章满腹无人识，铺与青天白日看。
醉乡十二首
作者：郑思肖
朝代：宋

破得愁城了，仍还太古风。浑然无事国，不与世相通。地迈华胥外，天归混沌中。蠢哉蛮触氏，苦死角英雄。狂药蜕凡骨，疑来别一州。形骸闲若弃，风壤旷无忧。屡有圣人至，难同恶客游。所交惟陆谞，落魄老菟裘。盎然非世境，乐意渺无垠。暖骨通仙处，寒冬能幻春。眼空天亦小，心净月逾新。昔者李太白，于兹竟瘗身。太和国土里，风味极清柔。意外竟忘世，胸中不梦秋。日蒸春气涌，地漾水光流。此即神仙窟，何须更十洲。独到至乐处，于于自在行。身心全去碍，骨肉若通明。劫外冥天地，空中一死生。却观凡世界，眇尔幻沤轻。谁居此域作生涯，偏许刘伶毕卓家。屋影空空天渺漭，烛光闪闪地横斜。春红软玉颓衣树，秋碧流波漾缬花。接壤或通三岛路，任他苦海事如麻。万里和风眼底回，陶陶乐土隔飞埃。暖浮花思春初透，红涨霞纹潮正来。长驻童颜驱老去，不教玄鬓受愁催。举头阊阖手能摸，更欲乘风过九垓。
醉乡十二首·其一
作者：郑思肖
朝代：宋
体裁：五言律诗

破得愁城了，仍还太古风。浑然无事国，不与世相通。地迈华胥外，天归混沌中。蠢哉蛮触氏，苦死角英雄。
醉乡十二首·其一〇
作者：郑思肖
朝代：宋

大哉春宇，温厚凝聚。
靡有冱寒，暖于吹煦。
厥俗孔洽，恬无憎妬。
高阳之徒，历年熟路。
惟楚屈平，欲来莫赴。
我至是邦，妙莫能喻。
至和滋形，神与天遇。
载朗笑咏，金玉韶頀。
至清之气，嘘呵风露。
喜若悟道，默契玄趣。
陋彼市朝，喧隘弗寤。
愿我遐年，克寿厥寓。
醉乡十二首·其一一
作者：郑思肖
朝代：宋

天道何冥冥，委形闢空杳。
旷劫土坦平，冲气蔼云杪。
不入禹封疆，拓地八荒表。
空洞无边涯，一切境界小。
骨柔春香浓，目绀夜光瞭。
洪荒上古前，命不为愁剿。
卑哉苍生愚，役心颜貌愀。
窗猴狂摇摇，野马走扰扰。
髓竭冲融膏，渴命竟枯夭。
奚不来此邦，软坐廓幽眇。
刳刷膏肓俗，涤濯肺腑皎。
骋驾无可游，一生事足了。
醉乡十二首·其一二
作者：郑思肖
朝代：宋

穷冬骄寒冻地裂，北望朔方常下雪。
五台积古雪不消，鸟兽毛氄结冻血。
江南昔有酒如渑，蔗浆麟脯相凭陵。
朝廷有道四海清，既醉凫鹥歌太平。
九土夜市彻天明，楼红陌紫喧箫笙。
豪气一饮一千钟，唤得国裏春风生。
千金少年百花眼，左右捧拥上天行。
战鼓声多瓦欲飞，从此百姓无宁时。
龙遭鳝舞鼠变虎，恣意反覆弄风雨。
如今寂寞不救饱，髑髅眼睛生秋草。
空欲拍弄百斛船，莫羡酿来曝背眠。
何如我入壶中游，喝云开破天外天。
翠锦帏幕车渠土，八面雪白净无烟。
水王双阙琼膏填，使得五行颠倒颠。
坎离媾春中央宫，俯现摩酰王王仙。
手执干坤万化柄，斟酌混沌殻中髓。
嚥得半掬碧色云，夙根无明百杂碎。
万绿俱空恬无为，四股馥郁红玻瓈。
自然氤氲太和身，融融洩洩先天春。
形化为气轻于雾，飞御慈盼福下土。
金相朵朵鲜绿云，花甃綵衢跨空住。
八十一天开玉殿，天天互透长生路。
憨涌醴泉雨甘露，孕牛产麟鳏蛟舞。
九苞凤凰对舞鸣，钧天清戛云璈音。
敕取龙猛大士药，尽点大地变黄金。
嫦娥搦弄团圆雪，抛向下界悬作月。
银光倒泼白泠明，笑吻霏雾飘香冰。
戏掷火丸煎海干，珊瑚万树红斑斑。
抱出懒雨活龙帝，拔髯痒鼻激喷嚏。
鼻气环空挂白虹，垂脚东贯大荒东。
八八翠衫蓬莱儿，舞撒宝花双逶迤。
千丈白眉老神翁，前导万从开天倪。
径出盘古顶外行，劫风浩浩空掀轰。
呵暖为春吸为冬，浊世甲子剎那中。
数数老松化石了，籛铿小厮半刻夭。
我之大醉八万四千岁，小醉三千六百日。
世上几回汉与唐，苦于争战悲獝狘。
万国黔首行饭囊，鬼貌蓝色心茫荒。
狭步蹩躠羶埃裏，蜉蝣拜天祈寿长。
气浊謦欬不清响，啾啁碎声群争攘。
生来不识快活国，纷华外胜夺心王。
昼夜火烧菩提树，背井索水吃且僵。
哨地荒年苦命活，籧篨戚施疮痍伤。
贫者逼迫富者狂，一漥血气六贼戕。
眼望天上金银落，垒琼架屋铁筑墙。
莫知仁义为何物，冷笑诗书今不香。
沉酗私欲反为醒，嫌说青山白云人。
群昏鼾齁摇不觉，强语以道必生嗔。
忽笑大笑休休休，回视若辈愁如仇。
挥手长揖永相谢，千劫万劫逍遥游。
醉乡十二首·其七
作者：郑思肖
朝代：宋
体裁：七言律诗

万里和风眼底回，陶陶乐土隔飞埃。暖浮花思春初透，红涨霞纹潮正来。长驻童颜驱老去，不教玄鬓受愁催。举头阊阖手能摸，更欲乘风过九垓。
醉乡十二首·其三
作者：郑思肖
朝代：宋
体裁：五言律诗

盎然非世境，乐意渺无垠。暖骨通仙处，寒冬能幻春。眼空天亦小，心净月逾新。昔者李太白，于兹竟瘗身。
醉乡十二首·其三
作者：郑思肖
朝代：宋

盎然非世境，乐意渺无垠。
暖骨通仙处，寒冬能幻春。
眼空天亦小，心凈月逾新。
昔者李太白，于兹竟瘗身。
醉乡十二首·其九
作者：郑思肖
朝代：宋
体裁：七言绝句

红潮初上玉船空，假道青州一水通。相去尘寰千万里，不愁日夜不春风。
醉乡十二首·其二
作者：郑思肖
朝代：宋
体裁：五言律诗

狂药蜕凡骨，疑来别一州。形骸闲若弃，风壤旷无忧。屡有圣人至，难同恶客游。所交惟陆谞，落魄老菟裘。
醉乡十二首·其五
作者：郑思肖
朝代：宋
体裁：五言律诗

独到至乐处，于于自在行。身心全去碍，骨肉若通明。劫外冥天地，空中一死生。却观凡世界，眇尔幻沤轻。
醉乡十二首·其八
作者：郑思肖
朝代：宋
体裁：七言绝句

风物清妍地不尘，一天无尽四时春。此中正属忘怀境，来者多应避世人。
醉乡十二首·其八
作者：郑思肖
朝代：宋

风物清妍地不尘，一天无尽四时春。此中正属忘怀境，来者多应避世人。红潮初上玉船空，假道青州一水通。相去尘寰千万里，不愁日夜不春风。
醉乡十二首·其六
作者：郑思肖
朝代：宋
体裁：七言律诗

谁居此域作生涯，偏许刘伶毕卓家。屋影空空天渺漭，烛光闪闪地横斜。春红软玉颓衣树，秋碧流波漾缬花。接壤或通三岛路，任他苦海事如麻。
醉乡十二首·其十
作者：郑思肖
朝代：宋
体裁：四言诗

大哉春宇，温厚凝聚。靡有冱寒，暖于吹煦。厥俗孔洽，恬无憎妒。高阳之徒，历年熟路。惟楚屈平，欲来莫赴。我至是邦，妙莫能喻。至和滋形，神与天遇。载朗笑咏，金玉韶頀。至清之气，嘘呵风露。喜若悟道，默契玄趣。陋彼市朝，喧隘弗寤。愿我遐年，克寿厥寓。
醉乡十二首·其十一
作者：郑思肖
朝代：宋
体裁：古风

天道何冥冥，委形辟空杳。旷劫土坦平，冲气蔼云杪。不入禹封疆，拓地八荒表。空洞无边涯，一切境界小。骨柔春香浓，目绀夜光瞭。洪荒上古前，命不为愁剿。卑哉苍生愚，役心颜貌愀。窗猴狂摇摇，野马走扰扰。髓竭冲融膏，渴命竟枯夭。奚不来此邦，软坐廓幽眇。刳刷膏肓俗，涤濯肺腑皎。骋驾无可游，一生事足了。
醉乡十二首·其十一
作者：郑思肖
朝代：宋

天道何冥冥，委形辟空杳。旷劫土坦平，冲气蔼云杪。不入禹封疆，拓地八荒表。空洞无边涯，一切境界小。骨柔春香浓，目绀夜光瞭。洪荒上古前，命不为愁剿。卑哉苍生愚，役心颜貌愀。窗猴狂摇摇，野马走扰扰。髓竭冲融膏，渴命竟枯夭。奚不来此邦，软坐廓幽眇。刳刷膏肓俗，涤濯肺腑皎。骋驾无可游，一生事足了。穷冬骄寒冻地裂，北望朔方常下雪。五台积古雪不消，鸟兽毛氄结冻血。江南昔有酒如渑，蔗浆麟脯相凭陵。朝廷有道四海清，既醉凫鹥歌太平。九土夜市彻天明，楼红陌紫喧箫笙。豪气一饮一千钟，唤得国里春风生。千金少年百花眼，左右捧拥上天行。战鼓声多瓦欲飞，从此百姓无宁时。龙遭鳝舞鼠变虎，恣意反覆弄风雨。如今寂寞不救饱，髑髅眼睛生秋草。空欲拍弄百斛船，莫羡酿来曝背眠。何如我入壶中游，喝云开破天外天。翠锦帏幕车渠土，八面雪白净无烟。水王双阙琼膏填，使得五行颠倒颠。坎离媾春中央宫，俯现摩醯王王仙。手执乾坤万化柄，斟酌混沌壳中髓。咽得半掬碧色云，夙根无明百杂碎。万绿俱空恬无为，四股馥郁红玻瓈。自然氤氲太和身，融融泄泄先天春。形化为气轻于雾，飞御慈盼福下土。金相朵朵鲜绿云，花甃綵衢跨空住。八十一天开玉殿，天天互透长生路。憨涌醴泉雨甘露，孕牛产麟鳏蛟舞。九苞凤凰对舞鸣，钧天清戛云璈音。敕取龙猛大士药，尽点大地变黄金。嫦娥搦弄团圆雪，抛向下界悬作月。银光倒泼白泠明，笑吻霏雾飘香冰。戏掷火丸煎海乾，珊瑚万树红斑斑。抱出懒雨活龙帝，拔髯痒鼻激喷嚏。鼻气环空挂白虹，垂脚东贯大荒东。八八翠衫蓬莱儿，舞撒宝花双逶迤。千丈白眉老神翁，前导万从开天倪。径出盘古顶外行，劫风浩浩空掀轰。呵暖为春吸为冬，浊世甲子刹那中。数数老松化石了，篯铿小厮半刻夭。我之大醉八万四千岁，小醉三千六百日。世上几回汉与唐，苦于争战悲獝狘。万国黔首行饭囊，鬼貌蓝色心茫荒。狭步蹩躠膻埃里，蜉蝣拜天祈寿长。气浊謦欬不清响，啾啁碎声群争攘。生来不识快活国，纷华外胜夺心王。昼夜火烧菩提树，背井索水吃且僵。哨地荒年苦命活，籧篨戚施疮痍伤。贫者逼迫富者狂，一洼血气六贼戕。眼望天上金银落，垒琼架屋铁筑墙。莫知仁义为何物，冷笑诗书今不香。沉酗私欲反为醒，嫌说青山白云人。群昏鼾齁摇不觉，强语以道必生嗔。忽笑大笑休休休，回视若辈愁如仇。挥手长揖永相谢，千劫万劫逍遥游。
醉乡十二首·其十二
作者：郑思肖
朝代：宋
体裁：古风

穷冬骄寒冻地裂，北望朔方常下雪。五台积古雪不消，鸟兽毛氄结冻血。江南昔有酒如渑，蔗浆麟脯相凭陵。朝廷有道四海清，既醉凫鹥歌太平。九土夜市彻天明，楼红陌紫喧箫笙。豪气一饮一千钟，唤得国里春风生。千金少年百花眼，左右捧拥上天行。战鼓声多瓦欲飞，从此百姓无宁时。龙遭鳝舞鼠变虎，恣意反覆弄风雨。如今寂寞不救饱，髑髅眼睛生秋草。空欲拍弄百斛船，莫羡酿来曝背眠。何如我入壶中游，喝云开破天外天。翠锦帏幕车渠土，八面雪白净无烟。水王双阙琼膏填，使得五行颠倒颠。坎离媾春中央宫，俯现摩醯王王仙。手执乾坤万化柄，斟酌混沌壳中髓。咽得半掬碧色云，夙根无明百杂碎。万绿俱空恬无为，四股馥郁红玻瓈。自然氤氲太和身，融融泄泄先天春。形化为气轻于雾，飞御慈盼福下土。金相朵朵鲜绿云，花甃綵衢跨空住。八十一天开玉殿，天天互透长生路。憨涌醴泉雨甘露，孕牛产麟鳏蛟舞。九苞凤凰对舞鸣，钧天清戛云璈音。敕取龙猛大士药，尽点大地变黄金。嫦娥搦弄团圆雪，抛向下界悬作月。银光倒泼白泠明，笑吻霏雾飘香冰。戏掷火丸煎海乾，珊瑚万树红斑斑。抱出懒雨活龙帝，拔髯痒鼻激喷嚏。鼻气环空挂白虹，垂脚东贯大荒东。八八翠衫蓬莱儿，舞撒宝花双逶迤。千丈白眉老神翁，前导万从开天倪。径出盘古顶外行，劫风浩浩空掀轰。呵暖为春吸为冬，浊世甲子刹那中。数数老松化石了，篯铿小厮半刻夭。我之大醉八万四千岁，小醉三千六百日。世上几回汉与唐，苦于争战悲獝狘。万国黔首行饭囊，鬼貌蓝色心茫荒。狭步蹩躠膻埃里，蜉蝣拜天祈寿长。气浊謦欬不清响，啾啁碎声群争攘。生来不识快活国，纷华外胜夺心王。昼夜火烧菩提树，背井索水吃且僵。哨地荒年苦命活，籧篨戚施疮痍伤。贫者逼迫富者狂，一洼血气六贼戕。眼望天上金银落，垒琼架屋铁筑墙。莫知仁义为何物，冷笑诗书今不香。沉酗私欲反为醒，嫌说青山白云人。群昏鼾齁摇不觉，强语以道必生嗔。忽笑大笑休休休，回视若辈愁如仇。挥手长揖永相谢，千劫万劫逍遥游。
醉乡十二首·其四
作者：郑思肖
朝代：宋

太和国土裏，风味极清柔。
意外竟忘世，胸中不梦秋。
日蒸春气涌，地漾水光流。
此即神仙窟，何须更十洲。
醉乡十二首·其四
作者：郑思肖
朝代：宋
体裁：五言律诗

太和国土里，风味极清柔。意外竟忘世，胸中不梦秋。日蒸春气涌，地漾水光流。此即神仙窟，何须更十洲。
醉乡箴
作者：郑思肖
朝代：宋
体裁：四言诗

维人之生，所主者德。瞿瞿良士，蔼然温克。其天其游，养和于默。勿为气夺，迁其常则。尔敬尔身，天命难必。罔越乃行，终其永吉。
重题多景楼
作者：郑思肖
朝代：宋
体裁：五言律诗

无力可为用，登楼欲断魂。望西忧逆贼，指北说中原。粮运供淮饷，军行戍汉屯。何年遂所志，一统正乾坤。
重题多景楼
作者：郑思肖
朝代：宋

无力可为用，登楼欲断魂。
望西忧逆贼，指北说中原。
粮运供淮饷，军行戍汉屯。
何年遂所志，一统正干坤。
钟吕传道图
作者：郑思肖
朝代：宋
体裁：七言绝句

钟吕喃喃手指空，应谈玄牝妙无穷。都来造化只半句，不在丹经文字中。
钟子期听琴图
作者：郑思肖
朝代：宋
体裁：七言绝句

一契高山流水心，形神空静两忘情。自非父母所生耳，听见伯牙声外声。
锦钱余笑·其一
作者：郑思肖
朝代：宋

有时业一笑，清于万壑冰。
有时吐一语，浊于三月春。
所以天地閒，不着如是人。
任之波波走，永劫长沉沦。
锦钱余笑·其一七
作者：郑思肖
朝代：宋

二十余年来，非不喜饮酒。
近日青天痴，也逐世人走。
駡詈古冰雪，讚叹新花柳。
安得不独行，鼻角插入口。
锦钱余笑·其一三
作者：郑思肖
朝代：宋

三三即九九，数之何曾有。
九九非三三，拈来不用参。
满顶髮䰐鬖，满面骨岩巉。
不知死日至，只是弄痴憨。
锦钱余笑·其一五
作者：郑思肖
朝代：宋

叫笑舞荒唐，面上生雪霜。
一味呵呵笑，赤脚走四方。
明月忽见憎，憎我太枯清。
我亦駡明月，駡月弄光明。
锦钱余笑·其一六
作者：郑思肖
朝代：宋

每爱入深山，最怕石路恶。
剖树斫木屐，坚欲护双脚。
即忙着将来，步步革落落。
从教世上人，駡我错错错。
锦钱余笑·其七
作者：郑思肖
朝代：宋

头戴烂纱巾，脚踏破鞋底。
不知以何道，琮琤宇宙裏。
或恐是达人，毋乃是痴子。
我亦欲问之，面冷似铁鬼。
锦钱余笑·其三
作者：郑思肖
朝代：宋

晚年阖闾国，侨寓陋巷屋。
屋中无所有，事事不具足。
终不借人口，伸舌觅饭吃。
以此大恣纵，駡人笑吃吃。
锦钱余笑·其二〇
作者：郑思肖
朝代：宋

昔者所读书，皆已束高阁。
只有自是经，今亦俱忘却。
时乎歌一拍，不知是谁作。
慎勿错听之，也且用不着。
锦钱余笑·其二一
作者：郑思肖
朝代：宋

突然出身来，拨却青天转。
击破古洪蒙，碎作七八片。
片片生春风，散作花柳面。
面面冷眼笑，何处不相见。
锦钱馀笑
作者：郑思肖
朝代：宋

有时业一笑，清于万壑冰。有时吐一语，浊于三月春。所以天地閒，不著如是人。任之波波走，永劫长沉沦。昔有古先生，忒杀不唧溜。拈得一枝花，失却一张口。白昼叫不醒，徒尔打筋斗。若欲了此意，但饮一杯酒。晚年阖闾国，侨寓陋巷屋。屋中无所有，事事不具足。终不借人口，伸舌觅饭吃。以此大恣纵，骂人笑吃吃。山中一溪水，绝与众水别。不解饮清风，只解醉明月。一片清泠意，活动流不彻。何劳濯缨人，再三苦饶舌。我家南山南，日月最相爱。清光泼面来，只是无人买。我昔买淂之，翻手恣买卖。山北诸草木，也只得礼拜。佯狂真佯狂，踏碎东风影。一任东风吹，花意乱不定。闹闹人丛中，人人唤不应。借问老先生，莫教是姓郑。头戴烂纱巾，脚踏破鞋底。不知以何道，琮琤宇宙里。或恐是达人，毋乃是痴子。我亦欲问之，面冷似铁鬼。我有一句子，朗朗最分明。问水水亦笑，问石石亦嗔。独有老枯树，闻之弥精神。从此开笑面，恼杀天下人。崛强数十年，只弄一枝笔。笔是无根花，日月常结实。千千万万颗，颗颗如红日。日日采将来，布施十方佛。苍蝇亦奇哉，腹内矢何物。黑者变为白，白者变为黑。不换人活眼，何以化流俗。我来阎浮提，却喜无此术。一火陶铸来，莫不皆完具。岂有一造化，而劳别父母。可怜生盲者，当面不辨主。此理甚无斁，唾汝化为土。不怕明日死，且喜今日活。拍响浪敲击，飞谑讯挑挞。直送双眼去，天外破毫末。卢都横上唇，口门八寸阔。三三即九九，数之何曾有。九九非三三，拈来不用参。满顶发䰐鬖，满面骨岩巉。不知死日至，只是弄痴憨。巉巉岩谷中，尽谓是白石。一见一摩挲，老眼滴寒碧。绝无一点香，苍顶直坚立。当道横黄金，惜哉无人识。叫笑舞荒唐，面上生雪霜。一味呵呵笑，赤脚走四方。明月忽见憎，憎我太枯清。我亦骂明月，骂月弄光明。每爱入深山，最怕石路恶。剖树斫木屐，坚欲护双脚。即忙著将来，步步革落落。从教世上人，骂我错错错。二十馀年来，非不喜饮酒。近日青天痴，也逐世人走。骂詈古冰雪，赞叹新花柳。安得不独行，鼻角插入口。飘飘山中行，与云同出没。饥来餐生石，入口细无骨。满吻流甘香，不嚼而味出。幽禽独赏音，数声不可忽。生来好苦吟，与天争意气。自谓李杜生，当趋下风避。而今吾老矣，无力收鼻涕。非惟不成文，抑且错写字。昔者所读书，皆已束高阁。只有自是经，今亦俱忘却。时乎歌一拍，不知是谁作。慎勿错听之，也且用不著。突然出身来，拨却青天转。击破古洪濛，碎作七八片。片片生春风，散作花柳面。面面冷眼笑，何处不相见。顽绝绝顽绝，以笑为生业。刚道黑如炭，谁知白似雪。笑杀娑婆儿，尽逐光影灭。若无八角眼，岂识四方月。叫卖没底有，有价不敢道。拾得一块泥，胜如万块宝。如此至鹘突，直是不老草。逢人但点头，好好好好好。何待死方休，即今骨已朽。奇特动天地，也掷向背后。咄这臭矢囊，恣情开大口。几翻说得风，惊落虚空走。
锦钱馀笑·其一
作者：郑思肖
朝代：宋
体裁：古风

有时业一笑，清于万壑冰。有时吐一语，浊于三月春。所以天地閒，不著如是人。任之波波走，永劫长沉沦。
锦钱馀笑·其七
作者：郑思肖
朝代：宋
体裁：古风

头戴烂纱巾，脚踏破鞋底。不知以何道，琮琤宇宙里。或恐是达人，毋乃是痴子。我亦欲问之，面冷似铁鬼。
锦钱馀笑·其三
作者：郑思肖
朝代：宋
体裁：古风

晚年阖闾国，侨寓陋巷屋。屋中无所有，事事不具足。终不借人口，伸舌觅饭吃。以此大恣纵，骂人笑吃吃。
锦钱馀笑·其九
作者：郑思肖
朝代：宋
体裁：古风

崛强数十年，只弄一枝笔。笔是无根花，日月常结实。千千万万颗，颗颗如红日。日日采将来，布施十方佛。
锦钱馀笑·其二
作者：郑思肖
朝代：宋
体裁：古风

昔有古先生，忒杀不唧溜。拈得一枝花，失却一张口。白昼叫不醒，徒尔打筋斗。若欲了此意，但饮一杯酒。
锦钱馀笑·其二十
作者：郑思肖
朝代：宋
体裁：古风

昔者所读书，皆已束高阁。只有自是经，今亦俱忘却。时乎歌一拍，不知是谁作。慎勿错听之，也且用不著。
锦钱馀笑·其二十一
作者：郑思肖
朝代：宋
体裁：古风

突然出身来，拨却青天转。击破古洪濛，碎作七八片。片片生春风，散作花柳面。面面冷眼笑，何处不相见。
锦钱馀笑·其二十三
作者：郑思肖
朝代：宋
体裁：古风

叫卖没底有，有价不敢道。拾得一块泥，胜如万块宝。如此至鹘突，直是不老草。逢人但点头，好好好好好。
锦钱馀笑·其二十二
作者：郑思肖
朝代：宋
体裁：古风

顽绝绝顽绝，以笑为生业。刚道黑如炭，谁知白似雪。笑杀娑婆儿，尽逐光影灭。若无八角眼，岂识四方月。
锦钱馀笑·其二十四
作者：郑思肖
朝代：宋
体裁：古风

何待死方休，即今骨已朽。奇特动天地，也掷向背后。咄这臭矢囊，恣情开大口。几翻说得风，惊落虚空走。
锦钱馀笑·其五
作者：郑思肖
朝代：宋
体裁：古风

我家南山南，日月最相爱。清光泼面来，只是无人买。我昔买淂之，翻手恣买卖。山北诸草木，也只得礼拜。
锦钱馀笑·其八
作者：郑思肖
朝代：宋
体裁：古风

我有一句子，朗朗最分明。问水水亦笑，问石石亦嗔。独有老枯树，闻之弥精神。从此开笑面，恼杀天下人。
锦钱馀笑·其六
作者：郑思肖
朝代：宋
体裁：古风

佯狂真佯狂，踏碎东风影。一任东风吹，花意乱不定。闹闹人丛中，人人唤不应。借问老先生，莫教是姓郑。
锦钱馀笑·其十
作者：郑思肖
朝代：宋
体裁：古风

苍蝇亦奇哉，腹内矢何物。黑者变为白，白者变为黑。不换人活眼，何以化流俗。我来阎浮提，却喜无此术。
锦钱馀笑·其十一
作者：郑思肖
朝代：宋
体裁：古风

一火陶铸来，莫不皆完具。岂有一造化，而劳别父母。可怜生盲者，当面不辨主。此理甚无斁，唾汝化为土。
锦钱馀笑·其十七
作者：郑思肖
朝代：宋
体裁：古风

二十馀年来，非不喜饮酒。近日青天痴，也逐世人走。骂詈古冰雪，赞叹新花柳。安得不独行，鼻角插入口。
锦钱馀笑·其十三
作者：郑思肖
朝代：宋
体裁：古风

三三即九九，数之何曾有。九九非三三，拈来不用参。满顶发䰐鬖，满面骨岩巉。不知死日至，只是弄痴憨。
锦钱馀笑·其十九
作者：郑思肖
朝代：宋
体裁：古风

生来好苦吟，与天争意气。自谓李杜生，当趋下风避。而今吾老矣，无力收鼻涕。非惟不成文，抑且错写字。
锦钱馀笑·其十二
作者：郑思肖
朝代：宋
体裁：古风

不怕明日死，且喜今日活。拍响浪敲击，飞谑讯挑挞。直送双眼去，天外破毫末。卢都横上唇，口门八寸阔。
锦钱馀笑·其十五
作者：郑思肖
朝代：宋
体裁：古风

叫笑舞荒唐，面上生雪霜。一味呵呵笑，赤脚走四方。明月忽见憎，憎我太枯清。我亦骂明月，骂月弄光明。
锦钱馀笑·其十八
作者：郑思肖
朝代：宋
体裁：古风

飘飘山中行，与云同出没。饥来餐生石，入口细无骨。满吻流甘香，不嚼而味出。幽禽独赏音，数声不可忽。
锦钱馀笑·其十六
作者：郑思肖
朝代：宋
体裁：古风

每爱入深山，最怕石路恶。剖树斫木屐，坚欲护双脚。即忙著将来，步步革落落。从教世上人，骂我错错错。
锦钱馀笑·其十四
作者：郑思肖
朝代：宋
体裁：古风

巉巉岩谷中，尽谓是白石。一见一摩挲，老眼滴寒碧。绝无一点香，苍顶直坚立。当道横黄金，惜哉无人识。
锦钱馀笑·其四
作者：郑思肖
朝代：宋
体裁：古风

山中一溪水，绝与众水别。不解饮清风，只解醉明月。一片清泠意，活动流不彻。何劳濯缨人，再三苦饶舌。
闺怨
作者：郑思肖
朝代：宋
体裁：七言绝句

画眉夫婿客游梁，独理瑶琴山水长。莫上翠楼凭几望，陌头无数碧垂杨。
闻陷虏宫女所问
作者：郑思肖
朝代：宋
体裁：七言绝句

尘污宫装粉不香，死生魂梦只昭阳。一逢人自南来者，垂泪殷勤问二王。
阮籍醉眠酒家图
作者：郑思肖
朝代：宋
体裁：七言绝句

少妇当垆应怪人，陶陶一觉了残更。无情不作如花想，梦见醉乡生月明。
陆绩怀橘遗母图
作者：郑思肖
朝代：宋

独荐霜丸意不安，谁供甘旨侍团圞。
蓦然忆着娘生面，万树黄金尽喜欢。
陆绩怀橘遗母图
作者：郑思肖
朝代：宋
体裁：七言绝句

独荐霜丸意不安，谁供甘旨侍团圞。蓦然忆著娘生面，万树黄金尽喜欢。
陆龟蒙茶竈笔床图
作者：郑思肖
朝代：宋
体裁：七言绝句

笠泽往来无定期，煮茶垂钓醉吟诗。一船清致终难画，不是散人应不知。
陈抟睡图
作者：郑思肖
朝代：宋

五季干戈乱似麻，慵将醒眼阅年华。
齁齁一觉华山裏，谁问春开几度花。
陈抟睡图
作者：郑思肖
朝代：宋
体裁：七言绝句

五季干戈乱似麻，慵将醒眼阅年华。齁齁一觉华山里，谁问春开几度花。
陶弘景三层楼听松风图
作者：郑思肖
朝代：宋
体裁：七言绝句

弘景层楼掉太清，万龙捲翠响泠泠。此心不出三界看，一片秋声何处听。
陶渊明三径图
作者：郑思肖
朝代：宋
体裁：七言绝句

老气苍寒松树活，閒情幽淡菊花开。一条古路无人走，还且与人相往来。
陶渊明对菊图
作者：郑思肖
朝代：宋
体裁：七言绝句

彭泽归来老岁华，东篱尽可了生涯。谁知秋意凋零后，最耐风霜有此花。
陷虏歌
作者：郑思肖
朝代：宋

德佑初年腊月二，逆臣叛我苏城地。
城外荡荡为丘墟，积骸飘血弥田里。
城中生灵气如蛰，与贼为徒廿六日。
蚩蚩横目无所知，低面卖笑如相识。
彼儒衣冠谁家子，靡然相从亦如此。
不知平日读何书，失节抱虎反矜喜。
有粟可食不下咽，有头可断容我言。
不忍我家与国同休三百十六年，阅历凡几世，忠孝已相传。
足大宋地，首大宋天。
身大宋衣，口大宋田。
今弃我三十五岁父母玉成之身，一旦为氓受虏廛。
我忆我父教我者，日夜滴血哭成颠。
我有老母病老病，相依为命生余生。
欲死不得为孝子，欲生不得为忠臣。
痛哉擗胸叫大宋，青青在上宁无闻。
自古帝王行仁政，唯有我朝天子圣。
老天高眼不昏花，盍拯下土苍生命。
忍令此贼恣杀气，颠倒上下乱纲纪。
厥今帝怒行天刑，一怒天下凈如洗。
要荒仍归禹疆土，四海草木霑新雨。
应容隠者入深密，岁收芋栗供母食。
对人有口不肯开，面仰虚空双眼白。
陷虏歌
作者：郑思肖
朝代：宋
体裁：古风

德祐初年腊月二，逆臣叛我苏城地。城外荡荡为丘墟，积骸飘血弥田里。城中生灵气如蛰，与贼为徒廿六日。蚩蚩横目无所知，低面卖笑如相识。彼儒衣冠谁家子，靡然相从亦如此。不知平日读何书，失节抱虎反矜喜。有粟可食不下咽，有头可断容我言。不忍我家与国同休三百十六年，阅历凡几世，忠孝已相传。足大宋地，首大宋天。身大宋衣，口大宋田。今弃我三十五岁父母玉成之身，一旦为氓受虏廛。我忆我父教我者，日夜滴血哭成颠。我有老母病老病，相依为命生馀生。欲死不得为孝子，欲生不得为忠臣。痛哉擗胸叫大宋，青青在上宁无闻。自古帝王行仁政，唯有我朝天子圣。老天高眼不昏花，盍拯下土苍生命。忍令此贼恣杀气，颠倒上下乱纲纪。厥今帝怒行天刑，一怒天下净如洗。要荒仍归禹疆土，四海草木沾新雨。应容隐者入深密，岁收芋栗供母食。对人有口不肯开，面仰虚空双眼白。
隠居谣
作者：郑思肖
朝代：宋
体裁：古风

布衣暖，菜羹香，诗书滋味长。
雁足
作者：郑思肖
朝代：宋
体裁：七言律诗

雁足冥冥未报归，此心裂碎有谁知。一怀愤闷心衔苦，两鬓䰐鬖发倒垂。醉后爱歌诸葛表，生来耻读李陵诗。喜吾筋力犹强健，愿为朝廷理乱丝。
雁足
作者：郑思肖
朝代：宋

雁足冥冥未报归，此心裂碎有谁知。
一怀愤闷心衔苦，两鬓䰐鬖髮倒垂。
醉后爱歌诸葛表，生来耻读李陵诗。
喜吾筋力犹强健，愿为朝廷理乱丝。
雪中醉题
作者：郑思肖
朝代：宋
体裁：古风

玄雪冥冥凝不飞，朔雪洒洒晴还落。水神恣意弄奇怪，宇宙一白阴风恶。南州客子心飘飖，狂发长歌破寂寥。醉中浏亮金石声，精神秀发意气骄。故人睨目嗔我怪，抚掌大笑群儿骇。我家万卷列中堂，古人颠怪皆曾载。须臾酒醒那得知，索纸落笔蛟龙飞。明晓火轮飞出海，来看壁上新题诗。
青门种瓜图
作者：郑思肖
朝代：宋
体裁：七言绝句

百二山河势莫当，咸阳谁付与高皇。尽嫌嬴政鲍鱼臭，争慕邵平瓜圃香。
韩昌黎祭鰐鱼图
作者：郑思肖
朝代：宋

朝奏空言暮远途，蓝关飞雪渍衣裾。
岂期去国八千里，此意犹能化鰐鱼。
韩昌黎祭鳄鱼图
作者：郑思肖
朝代：宋
体裁：七言绝句

朝奏空言暮远途，蓝关飞雪渍衣裾。岂期去国八千里，此意犹能化鳄鱼。
题多景楼
作者：郑思肖
朝代：宋
体裁：五言律诗

英雄登眺处，一剑独来游。男子抱奇气，中原入远谋。江分淮浙土，天阔楚吴秋。试望斜阳外，谁宽西顾忧。
题拙作后
作者：郑思肖
朝代：宋
体裁：古风

我有诗一编，率皆恳切辞。但写肺腑苦，不求言语奇。矢口吐愤气，焉知诗非诗。脆语剪风露，叨叨儿女痴。昂然大丈夫，以身佩安危。何时把杯酒，大笑信双眉。
题明皇按乐图
作者：郑思肖
朝代：宋
体裁：七言绝句

谁□銮舆向蜀行，梨园弟子歇新声。及知凝碧池头事，难得乐工雷海清。
题画兰
作者：郑思肖
朝代：宋
体裁：四言诗

求则不得，不求或与。老眼空阔，清风万古。
题画菊
作者：郑思肖
朝代：宋
体裁：七言绝句

花开不并百花丛，独立疏篱趣未穷。宁可枝头抱香死，何曾吹堕北风中。
题画菊
作者：郑思肖
朝代：宋

花开不并百花丛，独立疏篱趣未穷。宁可枝头抱香死，何曾吹落北风中。
题竹叶间
作者：郑思肖
朝代：宋
体裁：七言绝句

清晓清风吹过后，露出青青一罅天。一似推篷偷看见，竹林半抹古苍烟。
题萧梅初旧所藏钱塘王畿图二首
作者：郑思肖
朝代：宋

阴山腥马蹂京尘，锁杀宫花不识春。哭问钱塘江上月，如今谁是去邠人。抚膺唁国问苍苍，郭唶声中喜气昌。偷报故都忠义士，赵家天下又南阳。
题萧梅初旧所藏钱塘王畿图二首·其一
作者：郑思肖
朝代：宋
体裁：七言绝句

阴山腥马蹂京尘，锁杀宫花不识春。哭问钱塘江上月，如今谁是去邠人。
题萧梅初旧所藏钱塘王畿图二首·其二
作者：郑思肖
朝代：宋
体裁：七言绝句

抚膺唁国问苍苍，郭唶声中喜气昌。偷报故都忠义士，赵家天下又南阳。
题郑子封书塾
作者：郑思肖
朝代：宋
体裁：七言绝句

天垂古色映柴门，千古传家事具存。此世只除君父外，不曾重受别人恩。
题陶渊明集后
作者：郑思肖
朝代：宋
体裁：七言绝句

拂袖归来未是迟，传家何用五男儿。不堪生在义熙后，眼见朝廷被篡时。
飘零
作者：郑思肖
朝代：宋
体裁：七言律诗

飘零书剑十年吴，又见西风脱尽梧。万顷秋生杯后兴，数茎雪上镜中须。晴天空阔浮云尽，破屋荒凉俗梦无。惟有固穷心不改，左经右史足清娱。
飘零
作者：郑思肖
朝代：宋

飘零书剑十年吴，又见西风脱尽梧。
万顷秋生杯后兴，数茎雪上镜中鬚。
晴天空阔浮云尽，破屋荒凉俗梦无。
惟有固穷心不改，左经右史足清娱。
餐菊花歌
作者：郑思肖
朝代：宋
体裁：古风

道人四时花为粮，骨生灵气身吐香。闻到菊花大欢喜，拍手歌笑频颠狂。忆昔我为混沌王，洞见末劫寿不长。尽召群仙列殿下，敕宣餐菊长生方。我今化身游下土，一嚼清凉彻肺腑。顿令心地豁然开，迸出明珠耀今古。普入变化妙如意，能为一切主中主。尘尘刹刹黄金身，永救娑婆众生苦。
餐菊花歌
作者：郑思肖
朝代：宋

道人四时花为粮，骨生灵气身吐香。
闻到菊花大欢喜，拍手歌笑频颠狂。
忆昔我为混沌王，洞见末劫寿不长。
尽召群仙列殿下，敕宣餐菊长生方。
我今化身游下土，一嚼清凉彻肺腑。
顿令心地豁然开，迸出明珠耀今古。
普入变化妙如意，能为一切主中主。
尘尘剎剎黄金身，永救娑婆众生苦。
骊山老姥磨铁杵欲作绣针图
作者：郑思肖
朝代：宋
体裁：七言绝句

欲化龟蛇生圣胎，骊山微意孰能猜。纯钢一块都磨尽，不信纤毫眼不开。
高凤读书漂麦图
作者：郑思肖
朝代：宋
体裁：七言绝句

癖爱诗书苦未休，肯将俗事挂心头。等閒痛快语言外，那见雨来和麦流。
鲁攲器图
作者：郑思肖
朝代：宋
体裁：七言绝句

此心安分即逍遥，无欲何愁外境摇。才有秋毫失中正，一杯水亦不能消。
鲁欹器图
作者：郑思肖
朝代：宋

此心安分即逍遥，无欲何愁外境摇。
纔有秋毫失中正，一杯水亦不能消。
黄帝洞庭张乐图
作者：郑思肖
朝代：宋
体裁：七言绝句

天水相涵万象清，咸池真乐妙无根。大音岂在九霄外，有意听时却不闻。
黄河清
作者：郑思肖
朝代：宋
体裁：五言律诗

丁丑戊寅岁，黄河两度清。但教大宋在，即是圣人生。亘古理不泯，中天日转明。这番戡定后，世世永休兵。
三月
作者：郑獬
朝代：宋
体裁：七言绝句

三月江南梅子青，春游已过画船横。酒怀索寞人初倦，已喜金杯弄水声。
上朝
作者：郑獬
朝代：宋
体裁：七言绝句

秋风御路冠盖满，晓月画楼钟鼓迟。卧听传呼丞相入，可怜正是上朝时。
上李太傅
作者：郑獬
朝代：宋

陈人尝传李太傅，云作太守来此州。
顷遭暴水拉堤出，设施画略排横流。
大偷尝欲穴堤腹，掩之即日断其头。
至于小猾幸民祸，鈎罗姓名皆不留。
陈人恬恬但眠食，恃公牢固如山丘。
今兹水暴潴外郭，眼见盗贼何由仇。
况我方在艰阨中，窜奔日惧蛟龙求。
乌乎不见李太傅，使我涕泪成沈忧。
上李太傅
作者：郑獬
朝代：宋

陈人尝传李太傅，云作太守来此州。顷遭暴水拉堤出，设施画略排横流。大偷尝欲穴堤腹，掩之即日断其头。至于小猾幸民祸，钩罗姓名皆不留。陈人恬恬但眠食，恃公牢固如山丘。今兹水暴潴外郭，眼见盗贼何由仇。况我方在艰阨中，窜奔日惧蛟龙求。乌乎不见李太傅，使我涕泪成沈忧。
下第后与孙仲叔饮
作者：郑獬
朝代：宋
体裁：七言律诗

万里青云失意深，画楼酒美共登临。不羞独落众人后，却是重辜亲老心。一缺不完非折剑，至刚无屈是精金。男儿三十年方壮，何必尊前泪满襟。
下第游金明池
作者：郑獬
朝代：宋
体裁：七言绝句

骑杀青都白玉麟，归来狂醉后池春。人间得丧寻常事，不避郎君走马尘。
不出
作者：郑獬
朝代：宋
体裁：五言律诗

高卧即经旬，林间挂葛巾。野云閒照水，山鸟自啼春。酿酒期佳客，开书见古人。莓苔渍双履，不识洛阳尘。